Ххув къавхьухьурчагу, бухгу къавхьуссару |\nХхув къавхьухьурчагу, бухгу къавхьуссару\nИюльданул 15-нний Дунияллул футболданул чемпионатрал финалданий данди дуккан най дур Франциянал ва Хорватиянал цачIундур командартту.\nФиналданийн дияннин Хорватнал цачIундур команда ххув хьунни финалданул мукьлицарттуй Аьрасатнал командалуяр, полуфиналданий – Англиянал командалуяр.\nАьрасатнал ва Хорватнал командарттал дянивсса тIуркIулул счет хьуна: агьаммур чIумуй – 1:1, ялун ххи дурмур чIумуй – 2:2, пенальти бивщуну махъ – 3:4.\nБух хьурчангу, Аьрасатнал командалул чемпионатрай ккаккан бунни цукун шайссарив, жандалий хIайп къакуну, цIакьсса низамрай, муттаэтурал гьарцагу командалун цинма хасъсса тактикалул гьанулий футболданий буккан.\nЧерчесовлул командалун чIивисса ша ласун ливчIуна чемпионатрал полуфиналданийн лахъаншиврул. Хъиривмур чемпионатрай ва шачIанттуйнгу лахъансса умуд бур тренернан.\nЧемпионат дайдишиннин жула футболистътурай аьй-бювкьурду дуллай бивкIхьурчангу, Аьрасатнал паччахIлугърал тарихраву футболданул цачIундур команда цалчинни Дунияллул футболданул чемпионатрай финалданул мукьлицарттуйн дирсса.\nДунияллул футболданул чемпионатрал 60 тIуркIу хьувкун (полуфиналлу дайдишиннин) ФИФА-лул дурунни цаппарасса хIисавртту.\nЦала къапу голлая буруччаврил яла лахъмур даража ккаккан бувунни Аьрасатнал командалул – байщун бунни 259 гьужум. Бразилиянал цачIундур командалул цащала ччалли бувкминнал чулухунмай бунни 292 гьужум. Яла чIярусса футболистурал дянивсса пасру дунни Испаннал командалул – 3120.\nЧемпионатрай яла чIярусса лечаву дурну дур жула футболист Роман Зобниннул – 5 тIуркIулий ванал диртун дур 62 км.\nКъапулувух яла чIявуну ттупру бивщума футболист ур Неймар (Бразилия) – 27. Пасру дулаврий яла мяш къавхьума ур Серхио Рамос (Испания) – 485. Гьарза-гьарзану цала команда голлая ххассал дурсса къапучи ур Гильмеро Очоа (Мексика) – 25.\nИюльданул 9-нний Аьрасатнал футболданул цачIундур команда Москавливсса фан-зоналий хьунадаркьунни тамашачитуращал. 24 азара инсаннал хьхьичI махъ лавхъунни хъунама тренер Станислав Черчесовлул. Ванал барчаллагь увкунни командалул ялув дакI цIий бивкIсса тамашачитурахь: «Чемпионатрал цалчинмур секундрая байбивхьуну, дакIнил буслай бия зу жул чIарав бушиву. Зу ккалли бан бучIиссару командалул 12-ми, 13-ми, 14-ми, 15-ми, 16-ми гьурттучиталну», — тIий ия тренер.\nМахъру лавхъунни Аьрасатнал командалул футболистуралгу: «Жу футболданул майданнив дакIнихтуну буклай буссияв жула билаятрахлу, хIарачат буллай буссияв ккаккан бан Аьрасатгу душиву футболданул паччахIлугъ», — тIий бия футболистал.\nИюльданул 14-нний Санкт-Петербурглив Дунияллул чемпионатрал чарвитул медальданухлу футболданул майданнив ччалли дуккантIиссар Бельгиянал ва Англиянал командартту. Июльданул 15-нний Москавлив хьунтIисса Франциянал ва Хорватнал командарттал дянивсса тIуркIулул ккаккан антIиссар хъиривмур мукьрагу шинайсса Дунияллул футболданул чемпион.\nПредыдущая записьЛазуни хIадур давриву лябукку хъанай бурСледующая записьАьрзалул хъирив бивзунни


Добавил(а): istina от 28-04-2017, 12:12\nРишватчилъи тIагIинабизе буго\nДРялъул бетIерас тIобитIараб данделъиялда бицана республикаялда гIадлу-низам букIинабиялъул хIакъалъулъМаялъул байрамкъоязде хIадурлъулаго ва гьел тIоритIулаго, федералиял гIуцIабазул территориалиял идарабазулги, ДРялъул нухмалъиялъулги ва бакIалъул идарабазулги цадахъал тадбирал гIуцIизе ккеялде кIвар буссинабуна данделъиялда.\nРамазан ГIабдулатIиповас абуна байрамкъоязда гражданазул гIумруялъе хIинкъи гьечIолъи букIинаби аслияб масъала кколин ва гьадинаб хитIаб гьабуна республикаялъул халкъалдехун: "Нилъее парахатабги къадруябги гIумру гьабизе бокьун батани, гьединаб гIумру гьабизе ккола нилъеца. Гьеб мурадалда нилъеца хIаракат гьабулеб буго ункъо соналъ. ТалихIкъосиналъ, гIемерал камиял ккана гъажалда погонал ругездаги ракълилал гражданаздаги гьоркьор. БатIи-батIиял хъачагъаздаса нилъер ракь эркен гьабизе бажари буго нилъер, гьеб рахъалъ кумек щола федералиял идарабазухъаги. Улкаялъул экономикаялда захIматаб хIал бугониги, Дагъистаналъе кьолеб субсидиялъул къадар анкьго млрд гъурушалъ цIикIкIинабуна. Дида лъала ва бичIчIула, дальнобойщиказул захIматаб гIумру букIин: бигьаго гуро гьез чадил кесек балагьулеб. Гьебго заманалда, шоферзабаздаги лъала багIарараб роол къоялъ 40 тоннаялъул юкги баччун машина унеб мехалда, нухда тIураб хъил рахъ-рахъалде бикь-бикьун унеблъи. Гьеб зарал бецIизе ккеларищха. Республикаялъул нухазул магIишаталъул вакилзабаз гьабулеб буго хIалтIи: къачIана Дербенталде унеб шагьра, къачIалеб буго Агъачаулалдасан унеб бищунго цIикIкIараб хIинкъи бугеб нух, Манасалде унеб нух, хIалтIулел руго Каспийскалъул шагьранухда. Гьел ишал гьариялъе, дир гьариялда рекъон, РФялъул хIукуматалъул председателасул заместитель Аркадий Дворковичас гIарацги биччана, амма гьеб гIолеб гьечIо. "Платоналъул" кумекалдалъун пачалихъалъ бецIулеб буго юк баччулел машинабаздаса нухазул хIалтIухъабазе кколеб зарал. Гьеб гIарацги бакIарулеб буго, шоферзабазухъа гуреб, юк битIулел гIадамазухъа. Дицаги, цогидал губернаторазго гIадин, РФялъул хIукуматалъул председатель Дмитрий Медведевасде хитIаб гьабуна, ва гьесги рагIи кьуна "Платон" дагь-дагьккун хIалтIизе биччазе бугила. Нилъее гьелдаса тIоцебесеб гIарцул бутIаги щвана. Республикаялъухъа бажарулеб жо гьабизе хIадурги руго ниж.\nМоскваялдеги Санкт-Петербургалдеги унаго, нилъер шоферзабазе квекIенал гьарунгутIизе хIаракат гьабуна нижеца. Улкаялъул ГИББДялъул нухмалъиялда бичIчIизабуна, дагъистаниял хIалтIизе бокьулел гIадамал рукIин ва гьез Россиялъул чIахIиял шагьаразде Дагъистаналда гьарурал кванил нигIматал раччулел ругеблъи. Цогидал регионазда дальнобойщиказул дандечIей лъугIун буго, хутIун буго гIицIго нилъеразул. Гьединаб дандечIеялъул бакIалда нилъ, жамгIияталъул парахалъиги цIунун, цадахърекъон хIалтIизе ккола. ЦIумада районалъул Агъвали росулъ ккараб лъугьа-бахъиналъги бихьизабула цадахърекъон хIалтIизе кколеблъи. ГьабсагIаталда гьеб ишалъул цIех-рех гьабулеб буго. ЧIахIияздаги гIисиназдаги бичIчIизабизе ккола яргъилгун махсара гьабизе бегьулареблъи, доба-гьаниб батараб кьвагьулеб алаталъул хIакъалъулъги гьебсагIатго лъазабизе ккола низам цIунулел идарабазда.\nРишватчилъиялъул бицунаго, абизе бокьун буго, гIемер чи гуро къеркьолев вугев гьелде данде. Гьелъул гIаксалда: ришватчилъиялде данде къеркьеялъул ххвелалги гьарун, жидеего цIар-рецц балагьизе рахъаралги камулел гьечIо. Лъазабулеб буго: министраздаса ва гьезул заместителаздаса байбихьун, хIукумат ришватчагIаздаса бацIцIад гьабулеб буго нижеца - чангиял хъулухъаздаса махIрумлъана гьеб сабаблъун ва гьезул делаби низам цIунулезухъе кьун руго. Гьеб иш жакъа киназго цадахъ гьабизе ккола.\nЦо-цояз харбал тIиритIизарулел руго, Дагъистаналъул школазда рахьдал мацIазул дарсал дагьлъизарулел ругилан. Гьеб гьедин гьечIо. Дун нухмалъиялде вачIаралдаса нахъе цониги сагIат бахъичIо рахьдал мацIазул дарсазухъа. Гьелъул гIаксалда, районаздаги шагьараздаги рагьулел руго Дагъистаналъулги Россиялъулги маданияталъул централ, тIоритIана миллиял мацIал церетIезариялъул мурадалда гIуцIарал комиссиязул дандеруссинал, рахьдал мацIазул цIалул тIахьал риччазе тIадеги гIарац кьуна. Гьеб киналъулго дица бицунеб буго, регионалда хIалуцин къваригIарал гIадамал жеги рукIин бичIчIизабиялъул мурадалда. Гьайгьай, жеги чанги масъала тIубазе ккола, амма гьабулеб хIаракатги бихьизе ккела ва гьелъие квербакъизе гъира бугел гIадамалгун хIалтIизе хIадурго руго ниж. Ва амма дандечIеялъе къеркьолезул мурад тIубазе гьечIеблъиги лъан букIа. Цоги нухалда ракIалдещвезабила: тIаде щолел байрамал, хасго КIудияб Бергьенлъиялъул къо - тIадегIанаб даражаялда кIодо гьаризе ккола нилъеца. Нилъ ругелъулха гьеб бергьенлъи босаразул къадру гьабулел ирсилал", - ан абуна Дагъистаналъул бетIерас.\nДанделъиялда кIалъана ДРялъул жанисел ишазул министрасул заместитель Сергей Карпов, Россиялъул МЧСалъул Дагъистаналда бугеб БетIераб управлениялъул начальникасул заместитель Олег Халилов, МахIачхъалаялъул мэр Муса Мусаев. Гьез бицана байрамкъоязде гьабулеб бугеб хIадурлъиялъул хIакъалъулъ.\nГьелдаса хадуб бицана сахлъицIуниялъулги лъайкьеялъулги идарабазда ришватчилъи тIагIинабиялъул мурадалда гьарурал тадбиразул хIакъалъулъги. Автор: ФИО или фамилия и инициалы автора\nАнкьил хIасилалГьас бикъула, дос хъамула... Лъица бецIизе бугеб?Аслияб мурад - Дагъистаналъе рекъел ва рацIцIалъиПарахатаб гIумруялъе гIолоРекьиладайха хIакимзабаз хурзал


2018 соналде ва планалда рекъон – 2019-2020 соназде ДРялъул бюджеталъул хIакъалъулъ законалъул проекталъул бицана республикаялъул финансазул министрасул ишал тIуралев Юнус СагIадуевас. Гьес абухъе, тIасияб соналда бюджеталде щвезе бегьула 103 млд гъуршидаса гIемер гIарац. «Гьелъул бутIалъун ккола федералияб бюджеталдаса бачIине бугеб 71,2 млрд гъуруш (дотациязул бутIа – 5,4 млрд гъуруш, субвенциязул – 6,5 млрд гъуруш ва гь.ц.). БачIине ккола 23,9 млрд гъуршил налогазул бутIаги. Бюджет хIадурун буго дефицит гьечIеблъун», - ан бицана гьес.\nНалъиги – бюджеталъул бутIа\nБахIсалда гIахьаллъана ДРялъул ракьулги, мулкалъулги, дармил суалазулги министрасул ишал тIуралев министр Руслан МухIамадовги. Гьес гьадин бицана 2018 соналда республикаялъул бюджеталде щвезе бегьулеб хайиралъул хIакъалъулъ: «Налогазул гуреб бюджеталъул бутIаялде щвезе буго: ижараялъе кьураб мулкалдаса – 362,9 млн гъуруш, ДРялъул мулклъун кколеб бутIаялдаса – 85 млн гъуруш, ижараялъе кьурал ракьаздаса – 78 млн гъуруш ва пачалихъиял идарабазул бутIаялдасаги 9-10%. Жаниб гIумру гьабуларел объектал ижараялде кьеялдалъунги щвезе буго 50 млн гъуруш. Налогазул гуреб бюджеталъул хайир цIикIкIинабиялъул мурадалда министерствоялъ ижараялде кьезехъин руго хIалтIизаричIого хутIулел бакIалги. Гьел ратана, пачалихъияб мулкалъул инвентаризация гьабулаго.\nГазалъул гьинал ижараялъе кьеялдалъун, 2018 соналда бюджеталъе щвезе буго 312 млн гъуруш, ракьазул ижараялъухъги – 78 млн гъуруш, пачалихъияб мулк бичун – 110 млн гъуруш.\nДругие материалы в этой категории: « Свобода от налогов\tЦель – быть надежным партнером »


Автор: ХIажимурад ХIусайнов · 06.03.2021\nБакIрайва на ва иширая кказитрайн макьала къачичин пикри бувссия. Ва масъала на цакьнивагу кказитрай кIицI бувссия. Амма, ва иш Ккуллал райондалул чIявусса инсантурал буруккинсса ишну чIалай, чичлай ура цал уттигу. Вана ккурккину ряхва барз лавгунни Ккуллал райондалийсса заправкарттай газ бакъа. Мукунма инсантурал дукра дуван ишла байсса газрал балонну дуцIингу шяравун машина къабукIлай вайкссава барзру лавгунни. ХIасул хъанай бур суал: циванни укун инсантурай ябацIу буллалисса? КIулливав ва иширая Дагъусттаннал бакIчитуран? Гьич къакIулну бакъахьунссар.\nБусласаврийн бувну, заправкарттахь хьуннав, шяравун газ лавсун заназисса машинарттахь хьуннав, лицензия дакъашиврийн бувну къабукIлакIиссар тIий бур газ. На тIайланма учинна: ва тагьар хъуниминнал чулиннайсса жула инсантурал рязий бакъашиву хIасул дуллалисса ишну, хIатта диверсияну къахъанахъиссарив?\nХьуну бурхха Лакрал райондалул бакIчинаща, Юсуп МахIаммадовлуща, бучIан буван газрал балонну дуцIлансса машина. Гъумуксса ца заправкалий бацIан бувну бия мукунсса машина. Нагу лавгун, ттула чIаххувчунащал чIиви машиналий, дуцIав тичча ттула ужагърансса газрал балонну. Бакъаривла ва анаварну бартбигьин багьлагьисса иш?\nВ Кулинской ЦРБ продолжается массовая вакцинация населения от коронавирусной инфекции\nСледующая публикация Ручной труд ценился во все времена\nПредыдущая публикация В Лакском районе обсудили вопросы организации школьного питания


Къараб атомги рагьун, угьди буго ургъулеб… » MaгIарухъ - Авар Басмабазул Цолъи\nНилъ – бараб ахIулъги ахIараб болъги\nАтомалъул балагьалда данде къеркьарал бакълъулал\n1986 соналъул 26 апрелалда Чернобылалъул атомалъул электростанциялда кьвагьи ккедал, улкаялъул киналгоязде гIагарун регионаздаса ритIана, кьвагьараб бакIалъул зарал хадубккун букIинаредухъ, гьенир батIи-батIиял хIалтIаби гьаризе гIадамал. Бакълъулазул районалдаса Чернобылалде ккаразул цо-цоял гIумруялдаса ратIалъана, радиациялъ черхалъе зарал гьабичIого хутIичIо.\n1957 соналъул 29 сентябралда Челябинск шагьаралда гIагарлъухъги ккун букIана атомалъул хутIелал цIунулеб бакIалда кьвагьи. СССРалъул тIоцебесеб атомалъул бомба гьабураб «Маяк» комбинаталъул цо блок щущан ун букIана доба. Маякалъулалин абула гьениб заралалдаса цIунизелъун хIалтIи гьабуразда. Советияб Армиялда хъулухъ гьабулел рукIарал бакълъулазул районалдаса гIолилал ккана гьенире. ГьабсагIат районалда гIумру гьабулел маякалъулал ккола МелъелтIаса УхIуматIамин Чупалаев, ХIажи Назиров, Щабдухъа Мирзабег ГIубайдулаев.\nЧернобылалъулал ккола МелъелтIаса Гьимат МухIамадов, Загъалав Загъалаев, ЧIиркъатIаса МухIамад СагIадулаев, ЦIиликьа ГIабдулманап ГIадилгереев. Гьездаго гьоркьое ккола чернобылалъуласул къоролай Зайнап Гьиматова.\nМаякалъулал ва чернобылалъулал щиб тIалаб-агъазалъ сверун ккун ругелан «Гумбет» газеталъул хIалтIухъан Къурмагъиз ХIадисовалъ цIехана социалияб рахъалъ гIадамал хьезариялъул управлениялъул хIалтIухъабазда.\nГумбет районалъул администрациялъул УСЗНалъул специалист Мурадбег ГIабдурахIмановас гьадин бицана: - Маякалъулазда ва чернобылалъулазда гьоркьор руго батIи-батIиял хъулухъал, квербакъи щолел гIадамал. Инвалидаллъун рахъаразе щолел бигьалъаби цIикIкIун рукIуна. Кьола щибаб моцIалъ квание, гьединго - сахлъиялъе ккараб заралалъе гIоло, лъагIалида жаниб цо нухалъ сахлъи щула гьабиялъе гIарац. Руго гьоркьор коммуналиял хъулухъал щолелги. Гьезие щибаб моцIалъ токалъухъ, газалъухъ, лъагIалида жаниб цо нухалъ тIурччи-цIулалъухъ гIарац кьола.\nЖанир яшав гьабизе мина гьечIезе, санагIатал рукъзабахъ яшав гьабун гьечIезе кумек щоларищан гьикъидал, Мурадбегица абуна цо чернобылалъуласе мина босизе сертификат щванилан, гIарзагун рачIарал цогидазул материал хIадурулеб бугилан.\nГьединал чаг1азул т1оцебе гьабизе ккола т1алаб!Гьез жидерго сахлъи т1амуна,нилъ сахго хут1изе!


Форумалъул гIахьалчагIазде хитIаб гьабулаго, Сергей Стариковас гьадин абуна: «Нилъер форум кIодолъулеб буго соналдаса соналде. Гьеб лъугьана журналистикаялъул цIикIкIараб кIваралъул суалазул хIакъалъулъ бицунеб бакIлъун. Цо-цо гIадамазда ракIалде кколеб буго, журналистал гьечIониги тIубалин абун, щайгурелъул жакъа информация щола батIи-батIиял интернет-сурсатаздаса. Амма гIицIго журналистасухъа гурони бажаруларо, пуланаб пикру яги баян мухIкан гьабун, гьелъул ритIухълъи цIехон. Баркала буго Чачан Республикаялъе форум гIуцIаралъухъ ва лъикIаб гьоболлъи гьабуралъухъ», - ан.\nЧачан Республикаялъул хIукуматалъул председатель Муслим Хучиевас цIалана Рамзан Къадировас гьалбадериде битIараб саламалъул хитIаб. «Чачан Республикаялъухъа бажарана халкъазда гьоркьосеб терроризмалъукьа бергьун. Соналдаса соналде лъикIлъулеб буго гIадамазул гIумру. ЦебетIолеб буго промышленность, росдал магIишат, медицина, туризм. Гьеб пайдаяб ишалъе кIудияб квербакъи гьабула СМИязги. Журналистазул кумекалдалъун нилъехъа бажарула Кавказалъулги гьелъул халкъазулги хIакъалъулъ бугеб пикру хисизабизе», - ян абуна гьес.\nКIиго къоялда жаниб форумалъул гIахьалчагIаз бицана журналистикаялъе кIвар бугел масъалабазул хIакъалъулъ. Форумалъул аслияб мурад кинаб бугебан абураб суалалъе жаваб кьолаго, «Северияб Кавказ» абураб МЦОИялъул (регионазда гьоркьосеб жамгIиял пикрабазул центр) генералияв директор Кантемир Давидовас абуна: «Нижеда бичIчIизе ккола, щибжо кколебали тарих ва, тарихазул технологиязул заманалда, кинал нухал ратизе кколелали печатиял СМИял чIаго хутIиялъе. Нижеда лъала, жакъа газетал холел ругеблъи, гьединлъидал бицине буго гьел цIуниялъулги, гьанжезаманалде рекъонкколеллъун гьел лъугьинариялъулги хIакъалъулъ», - ан.\nДандеккунгутIиял, кьал ва дагIба ккараб бакIалда хIалтIулаго, ритIухълъи цIунизе ккеялъул хIакъалъулъ бицана «Постскриптум» абураб информациялъулгун аналитикаялъул программа бачунев Роман Перевезенцевас тIобитIараб мастер-классалда. «Гьединаб бакIалде гьабураб сапаралдаса рокъове тIадвуссине бокьани, дур букIине ккола сабурлъи, бугеб хIалалъе къимат кьолаго, цIунизе ккола ритIухълъи, сундулго кьочIоде ваккизе ккола – гьеб бигьаяб масъала гуро, амма ритIухъаб пикру загьир гьабулев журналистасухъа гьеб бажаризе ккола. Масала, сапарал гьарулаго, мун чIезавизе бегьула пуланав чияс, ццин бахъарав вукIуна гьев. Бажаризе ккола, гьединасулгунги гIаммаб мацI батизе, гара-чIвари гIуцIизе ккола цоцазул адаб гьабиялъул кьучIалда», - ян бицана гьес.\nПродюсер, журналист ва телеведущая Тина Канделакица тIобитIана Чачаналъул пачалихъияб университеталъул студентазе мастер-класс. «Инсанасул пикруялдаса хирияб жо щибниги гьечIо. Нужеда гьеб бичIчIизе ккола. кинаб макъала нужеца хIадурулеб бугониги, нужеца чанцIулго халгьаризе ккола баянал. Биччанте кинабго кьучI бугеблъун, мухIкан гьабураблъун ва ритIухъаблъун букIине. Гьелъул мурадалда лъабго батIияб бакIалдаса баян тIалаб гьабизе ккола. Гьебмехалда нужеда божизе руго цIалдолел. Божилъи гьабизе бегьулел журналистал рокьула халкъалъе», - ян бицана Тинаца.\nМаргарита Лянгел пикруялда рекъон, цогидал регионазде дандеккун, Кавказалда СМИязул хIал чIара-хьараб буго. «Кавказалда мацIал цIунун хутIун руго, хIалтIулел руго миллиял редакциябиги. Цогидал регионазда гьел къалел руго ва гьелъул кIвар гьабулев чиги гьечIо. Нижее бокьун буго къадар дагьал миллатазул редакциязе кадраби хIадуризе. Гьезие лъайги кьун, ритIила хIалтIизе. Бокьун буго гьел газетал хвасар гьаризе ва хадубккун церетIезаризе», - ян бицана Лянгеца. Миллиял газетал чарагьечIого хIажат ругинги абуна гьелъ.\nДругие материалы в этой категории: « Керчалъул кризис\tКерчалъул кризис »


Словянскалда руго чlваралги лъукъаралги\nУкраиналъул Донецкалъул мухъалда бугеб Славянск шагьаралде гъоркьехун рагъулал тунка-гIусиял ккедал руго чIварал Украиналъул аскариязда гьоркьор. Гьедин лъазабуна журналистазда жанисел ишазул министр Арсен Аваковас.\nГьесул рагIабазда рекъон, антитеррористияб операциялда гIахьаллъулел рукIарал низам цIунулезул къукъа сепаратистазул гъоркьлъалиде тIадеккун буго. Аваковас бицухъе, сепаратистаз кьвагьулеб буго бакIаб ярагъ, гьезухъ буго хIара кIудияб ярагъги, минометалги цоги техникаги. Министрас гьединго лъазабуна лъукъарал кIиябго рахъалда ругин.\nСлавянскалъул цIуна-къаялъул штабалъул вакилас лъазабулеб буго украиналъул аскараз шагьаралъул телехъала кверде босун бугин. Гьесго бицухъе, хал гьабулеб буго шагьаралъул батIи-батIиял мухъазда рукIарал рагъулал тунка-гIусиязда хваразул къадаралъул хIакъалъулъ баянал. ЦIуна-къаялъул къукъабазул 20 чи хун вукIине рес бугин гьенибин мухIкан гьабуна гьес.


ГАРА-Ч1ВАРИ. БЕРГЬЕНЛЪАБИ ЖЕГИ ЦЕРЕ РУГО. - 26 Сентября 2016 - Хунзахская Газета "Сельский труженик, Росдал захIматчи"\nЧетверг, 26.04.2018, 00:43 | RSS | Приветствую Вас Гость\nГлавная » 2016 » Сентябрь » 26 » ГАРА-Ч1ВАРИ. БЕРГЬЕНЛЪАБИ ЖЕГИ ЦЕРЕ РУГО.\nГАРА-Ч1ВАРИ. БЕРГЬЕНЛЪАБИ ЖЕГИ ЦЕРЕ РУГО.\nХунзахъ район кидаго рик1к1унаан спорталъул рахъалъ цебет1ураблъун. Нилъер буго бечедаб спортивияб тарих. Ахирал соназда цебет1олеб буго спортивияб инфраструктура: ралел руго ц1иял футбол ва волейбол х1алел площадкаби, капиталияб ремонт гьабун къач1алел руго спортзалал, г1уц1улел руго цогидалги спорт цебет1еялъе х1ажатал шарт1ал. Районалъул спортивияб г1умруялда ккарал лъик1ал хиса-басиязулги г1олел-г1оларел рахъазулги районалъул спорталъул бук1инеселъулги ц1ех-рех гьабизеян дун дандч1вана 1993 соналдаса нахъе районалъул спортивияб комитеталъе нухмалъи гьабулев вугев Х1айдарбегов Г1абдулкъадиргун.\n- Г1абдулкъадир, мун ккола районалда т1орит1улел спорталда хурхарал киналго тадбиразулъ бищун к1удияв х1аким. Жакъа къват1ибе унеб бугеб хадубккунги зама-заманалдасан бач1инеги бугеб гьаб газеталъул кинаб кумекдай бук1инеб районалда хадубккунги спорт цебет1еялъе ва спортсменазул махщел камиллъиялъе? Кинал хьулал гьелда хурхун дур ругел?\n- Т1оцебесеб иргаялда, дун кутакалда вохана районалъул жамг1ияб Палата хасаб спортивияб газета къват1ибе биччаялъе х1аракатгун цебе бахъиналдаса ва районалъул администрациялъул бет1ер С. К. Юсуповас предложениялъул гъираялда рахъ кквеялдаса. Гьединаб газета районалъе цебего х1ажат бук1ана. Бечедаб буго нилъер спортсменаз Дагъистаналъулго спорталда жаниб лъураб бут1аялъул тарих. Амма гьеб тарих нилъеца тартибалде бачун гьеч1о ва хьул буго, газеталъул кумекалдалъун, суал т1убазабизе к1веялде.\nК1иабилеб иргаялда, гьит1инго спорталде гъорлъе жураялъул мурад бук1уна т1аса бищараб спорталъул тайпаялъулъ махщел камил гьабиги бергьенлъаби росиги. Амма жакъа нилъеца к1вар кьезе кколеб суаллъун лъугьун буго щивав спортсмен нилъер умумузул г1адатазулги, г1амалазулги кьуч1алда щулияб тарбия щваравлъун куцай. Жеги махщалил г1одобег1анисел х1ок1азда вук1аго гьагаб ч1ух1иялъги къвариг1ел гьеч1еб г1амал-хасияталъги гъоркье рехулевлъун нилъер спортсмен вук1ине бегьуларо. Ай, физическияб культураялда цадахъ гьесие щвезе ккола рух1ияб тарбияги. Газеталъ гьеб рахъалдеги к1вар кьелин ккола дида.\nЛъабабизе. Районалъул гьединго, нилъер спортсменал г1ахьаллъун республикаялда т1орит1улелги къецазул х1акъалъулъ хасаб газеталъ г1ат1идал баянал кьолел ругони, гьеб бук1инаан г1олилазул спорталде рокьи базабулеб ишлъун.\nАхиралдаги. Хьул буго газеталъул гьурмазда бак1 батизе спорткомитеталъул х1алт1ул планазеги ва бат1и-бат1иял къецазул положениязе, графиказе. Лъик1аб бук1инаан газеталъ къват1ире ГТОялъул саназда рекъезарурал нормативиял рихьизариялги кьуни.\n- Кинал ишал дуда т1адаллъун кколел? Кинал масъалаби цере лъун ругел нужер г1уц1иялда?\n- Нижеда т1адаб ишлъун ккола районалда спортивиял тадбирал г1уц1и ва т1адег1анаб даражаялда гьел т1орит1и. Аслияб масъала ккола районалда спорт цебет1езаби, г1адамазул спорталъулгун гьудуллъи ккураб сахаб г1умруялде рокьи базаби. Гьединго г1олохъаби гьекъел-мехтел, хъалиян ц1ай, наркотикал х1алт1изари г1адал заралиял ишаздаса рик1к1адги ч1езарун, гьезул сахаб, г1агараб ракьалъе пайдаяб миллат г1езаби.\n- Кинаб даражаялдаха бугеб районалда лъималазулгун г1олилазул спорт?\n- Цогидал районазде дандеккун г1езег1ан лъик1 буго, гьезие х1ажатал шарт1алги ч1езарун руго. Нилъер г1олилаз спорталъул бат1и-бат1иял тайпабазда г1ахьаллъи гьабула республикаялъул ва т1олабго улкаялъул даражаялда т1орит1улел турниразда ва гьениса лъик1ал х1асилалгун т1адги руссуна.\n- Якъинаб х1ужа, спорталде ц1и-ц1иял г1олилазул машгъуллъи лъугьинабизе ккани, гьезул рак1 батизабизе материалияб рахъалъ кумек –квербакъи гьабизе кколеблъи. Кин бугеб гьеб рахъалъул иш? Нилъер спортивияб тарихалда бищун к1удияб бергьенлъи, борхалъи кинаб кколеб бур пикруялда?\n- Дида рак1алда ч1овухъе, жидер спортивиял бергьенлъабазе г1оло автомашинаби кьун к1одо гьаруна: боксалъул рахъалъ дунялалъул чемпион Тимур Гайдалов, ММАялъул рагъухъан Саг1ид Нурмух1амадов, каратэялъул рахъалъ Европаялъул чемпионка Салтанат Г1абдусаламова. Г1умрудул 55-сонилаб юбилеялъул х1урматалда «Жигули» кьун воххизавун вук1ана церег1ан соназго нилъер волейболалъул ч1ух1и – «Хвалчен» Мух1амадги.\n- Районалъул спортивияб тарихалда бищун к1удияб ва жиндаса мисал босизе бегьулеб бергьенлъиян абуни ккола 1954 соналъ РСФСРалъул росабазул командабазда гьоркьоб нилъер волейболистазул команда чемпионлъун бахъин.\nРакьцоязул цебесеб гьунар такрар гьабизе ниж, жакъасеб г1елалъулги, хьулги, гъираги, гьелда т1ад гьабулеб х1алт1иги щибаб къойилаб буго.\n-Нилъер гьаниб цох1о бергьараб мехалъ к1одо гьавун, бицалъ ругеб мехалъ ц1ехон, хадуб к1вар кьеч1ого тола спортсменал. Гьединаб бербалагьиялъ гьезул спорталдаса рак1 буссинабилин кколарищ дуда?\n-Бит1араб буго, бергьиндал шапакъатаздалъун к1одо гьаруни гурони, хадубккун доб ц1ар раг1араб бергьенлъиялъул машгьурлъиялъул раг1дукь х1алхьиялда г1умруялъго гьел спортсменал хьихьун лъихъаниги бажаруларо. Мисалалъе школалда вук1аго лъик1ал х1асилал рихьизарулев вук1арав спортсмен, школаги лъуг1изабун шагьаралде индал, ккола бат1ияв тренерасухъе ва бат1ияб ах1вал-х1алалде, ай нижер бербалагьиялдаса, т1алабалдаса гьев нахъе уна.\n-Къойидаса къойиде г1уц1улел лъик1ал шарт1алги квег1енлъабиги ругелъул, кинаблъун бихьулеб дуда районалъул спортивияб бук1инесеб? Районалдаса олимпиялъул х1аязул чемпион вахъине рес бугищ нилъер?\n-Роц1араб, лъик1аб бук1инесеб бихьула дида районалъул спорталъул. Рак1ч1ола, районалъул спорталъул даражаги спортсменазул бергьенлъабиги соналдаса соналде ц1ик1к1ун гурони, г1одоре ккунгут1иялда. Анищ буго киналго жиндихъ балагьун ч1араб олимпиялъул меседил медаль нилъер районалъеги щвеялде. Гьаб г1агараб заманалда аслияб хьул буго гугарухъабазде, гьезда гьоркьоса Гозолоколоса Г1алиев Х1ажимух1амадиде.\n-Районалдаса спортсменас киданиги олимпиялъул х1аязда г1ахьаллъи гьабунищ?\n-Гьабуна. 2012 соналъ Лондоналда т1орит1арал олимпиялъул х1аязда г1ахьаллъана Гъонохъа тхэквандист Х1ажи Умаров, амма гьесие гьениб бит1 ккеч1о.\n-Г1адамазул хабар бук1уна дуца аслияб к1вар волейболалдеги кьун, бат1иял тайпабазде к1варго кьолеб гьеч1илан. Щиб дуца абилеб гьелда т1асан?\n-Дунгоги волейболист вугелъул, дида гьеб тайпаги лъик1 лъалелъул, волейболалъул турнирал г1уц1иялъулъ ва т1орит1иялъулъ дицаго жигараб г1ахьаллъи гьабула. Цогидал спорталъул тайпаби волейбол г1адин раг1а-ракьанде щун дида лъаларелъул. Нижер комитеталъул щибаб спорталъул тайпадул вук1уна жавабияв специалист ва гьез к1удияб х1аракат бахъула жиде-жидер тайпаялъул турнирал т1орит1изе. Амма дунго волейболист вук1унин абун, спорталъул цогидал тайпабазде к1вар кьеч1огоги толаро, спортивиял тадбирал т1орит1улаго нухмалъи ва к1вараб кумекги гьабула.\n-Кинаб х1ал бугеб районалъул ветераназул спорталда?\n-Лъик1аб даражаялда буго гьеб рахъги. Нилъер районалъул ветераназул волейболалъул команда бахъана Россиялъул кубокалъул бет1ергьабилъун. Районалъул ветераназул спорталъул цевехъанлъун ккола, Россиялъул ва халкъазда гьоркьосел т1адагьаб атлетикаялъул чанц1улго чемпион Х1айбула Арбулиев. Гьев ккола х1акъикъаталдаги г1олилаз жиндаса мисал босизе бегьулев спортсмен.\nСпорталъе бокьараб ригьалъул г1адамал мут1иг1лъулеллъи бихьизабула гьел ц1ар раг1арал спортсменаз гуреб, г1адатаб хъулухъ-пишаялда ругел спортсменалго гурел г1адамазги. Масала, нилъер районалъул учительзабазул командаялъ к1иго соналъ т1ат1ала т1оцересел бак1ал росана анкьго спорталъул тайпаялдасан г1уц1араб республикаялъул спартакиадаялда. Лъималазе тарбия-лъай кьезе гуребги спорталдаги жидерго бугеб такъва бихьизабуна педагогаз.\n-Районалда спорт жеги цебет1еялъе аслияб квал-квал гьабулеб жо щиб кколеб?\n-Бищун к1удияб квал-квал буго школаги лъуг1изабун шагьаралде ц1ализе индал, г1олилазе гьениб бук1ине кколедухъ спорталда т1ад ч1езе рес щолеб гьеч1олъи. Шагьаралда спортсменазе щолеб гьеч1о ригь-ригьалъ лъик1аб квен, гьединго санаг1алъи бук1унеб гьеч1о рега-рахъине бак1алъулги. Общежитиялда г1умруги гьабун, радал чайги гьекъон, къалъуда ролтонги кванан, цадахъго спортги гьабун бажаруларо. Спортсменасе чара гьеч1ого х1ажатаб жо ккола ригь-ригьалъ лъик1аб ва сахаб квен щвей. Гьеб суалалъулъ кумек гьабизе раг1и кьуна республикаялъул Халкъияб Собраниялде ц1и вищарав депутат, нилъер ракьцояв Хучбар Хучбаровас. Нилъер районалдаса дагьабниги махщел-гьунар бугел спортсменазе квен-т1ехги тренералги ва цогидалги х1ажатал шарт1ал ч1езаризе таваккал т1амуна Хучбарица. Гьединго чанго соналъ транспортги гьеч1ого рук1ана ниж, спортсменал турниразде рачине ккани цо-цоязда гьарун яги эбел-инсуца ч1аголъи гьабун гурони, бат1ияб рес бук1унароан. Гьелъиеги нижее кумек гьабуна «Сумма» группаялъ, гьез нижее кьуна «Газель» машина. Бокьун буго Хучбар Загьидовичасе гьеб кинабго нижее гьабураб кумекалъухъ т1олабго спорткомитеталъул рахъалдасан к1удияб баркала кьезеги.\nРайоналда жаниб бугеб ах1вал-х1алалъул бицани, аслияб рах1ат хвезабулеб суал буго цебег1адин лъимал спортзалазде хьвадулел гьеч1олъи. Цебе лъимал г1емерлъиялъ чангиял нахъе рит1изе кколаан, гьанжейин абуни тренировкаби кьезе г1ураб къадаралда лъималго щолел гьеч1о. Гьелъие г1иллаги буго телефонал, планшетал, компьютерал ракки ва г1емерисел лъимал гьезде руссин. Нижеца турниразде араб заманалда къаси-къаси спортсменазухъа телефонал нахъе росизе кколел руго, щайгурелъул гьезде руссун, спортсменал ригьда кьужунгут1иялъ. Цоги рах1ат хвезабулеб суал буго рик1к1адаса рач1арал спортсменазе рега-рахъине гостиница гьеч1олъи. Хут1анщинаб кинабго лъик1 бугин абизе бегьула. Спорт цебет1еялъе нилъер районалда г1адинал шарт1ал цониги муг1рузул районазда гьеч1ин абуни мекъи ккеларо. Районалда буго 22 спортзал, гьелда гьоркьоса 3 спорткомплекс. Ран руго ва жеги ралел руго футбол ва волейбол х1алел площадкаби, дагь-дагьккун рак1алда буго щибаб росулъ цо-цо площадка бук1инабизе, гьединго росабалъ руго чвердезе х1оралги. Дун х1алт1улев вугеб заманалда жаниб районалъул чанго бет1ер хисана, амма щив гьениве кканиги, киназго спорталде к1вар кьолаан ва кьолебги буго.\n- Кинал ругел исана ва т1асияб соналъ т1орит1изе планалде росарал турнирал?\n- Исана т1орит1изе рук1арал аслиял турнирал лъуг1анин абизе бегьила. Гьаб моц1рол ахиралда районалъул ясазулгун васазул волейболалъул командаби г1ахьаллъизе руго республикаялъул чемпионаталда. Щибаб сонил ахиралде нижеца г1уц1ула бач1унеб соналъ т1орит1изе ругел тадбиразул план, гьелъие нижее г1ураб къадаралда г1арацги биччала.\nСанайил т1орит1ула волейболалъул рахъалъ Хунзахъ т1оцебесеб школа лъуг1арал выпускниказда гьоркьоб, районалъул бет1ерасул, Россиялъул бах1арчи Х1айдархан Х1ажиевасул ва Х1ажи Къурамух1амадовасул призазе г1оло турнирал. Дзюдоялъул, т1адагьаб атлетикаялъул, футболалъул ва эркенаб гугариялъул рахъазги т1орит1ула районалъул первенстваби. Гьединго щибаб соналъ т1обит1ула Зайирбег Г1аммаевасул призалъе г1оло эркенаб гугариялъул турнирги.\n- Г1абдулкъадир, лъала нужеца цох1о районалъул спортивияб г1умруялъулъ гуребги цогидал жамг1иял тадбираздаги г1ахьаллъи гьабулеблъи, бокьилаан дагьабго гьелъулги бицани.\n- Нижеца жигараб г1ахьаллъи гьабуна дагьаб цебег1ан т1обит1араб наиб Х1ажимурадил 200 сонилаб юбилей к1одо гьабиялъул тадбиралда, гьединго г1ахьаллъула районалда т1обит1улел субботниказда ва цогидалги жамг1иял х1алт1абазулъ. Рес щун бук1аго, дица районцояздехун вуссун абила спорталдехун ц1айи борч1изабеян. Гьеб буго киданиги рек1екълъулареб бухьен. Эбел-инсудеги гьари буго лъимал къват1ал сверулел теч1ого, спорталде рит1ейилан ва гьезда мисал бихьизабун бажарухъе жалгоги рач1аян. Лъимал спортзалалде рит1ун теч1ого, зама-заманалдасан гьезул хъвада-ч1вади хал-шал гьабеян ва тренеразда ц1ехеян.\n- Г1абдулкъадир, баркала гара-ч1вариялъе заман батаралъухъ, районалда спорт цебет1езабиялда т1ад х1алт1изе дуеги дур х1алт1ухъабазеги къуват кьеги.\nНужееги баркала нижеде к1вар кьуралъухъ.


Гьоко мекъса къиругеги, гIакълу мекъса сверугеги\n«Лъабабилеб паркалъ» жалго жидедаго чIарал перевозчиказул\nтабуталда кьабулеб буго ахирисебги магI\nАхирал къоязда тахшагьаралда бицунеб аслияб хабар буго жамгIияб транспорталда рекIадухъ багьа цIикIкIинабиялъул хIакъалъулъ. Масала, троллейбусалда рекIаралъухъ 13, автобусалда рекIаралъухъ - 15 гъуруш, кин батаниги, хIехьезе бегьила, амма маршруткаялда рекIаралъухъ 23 гъуруш боси буго пенсионеразда, студентазда ва мискинал гIадамазда кьабулеб иргадулаб цIал. Гьелъул хIакъалъулъ хабар ккедал, АсхIабов ГIалиасхIабица абуна: «Дун ккола лъабго лъимадул эмен. Юк баччулеб машинаялда хIалтIун, моцIрое щола 16 азарго гъуруш. Дир кIудияв вас - студент, ясал – школалъул цIалдохъаби маршруткаялда рекIун ине ккола цIалуде. Сундулго багьа бахинабулеб буго, лъабго лъимер киндай хIебтIилаян ургъалилъе ккун вуго дунги», - ян.\n73 сон барав пенсионер ГIалиев МухIамадица абуна: «12 азарго гъуруш буго дир пенсия. Гьелъул гIемерисеб уна дарабазухъги коммуналиял хъулухъазухъги. Гьоркьо-гьоркьобниги гьанги пихъги къваригIинарищ? РекIаралъухъ багьа цIакъго цIикIкIинабуна, гьанже ниж чай-чедалде рачIине ккелаха», - ян.\nГьелъул хIакъикъат лъазабиялъул мурадалда, нижеца ният гьабуна цIех-рех гьабизе. Масала, Редукторазул поселокалъул № 23 маршруткаялъул шоферзабазухъе щведал, гьелги ратана гьеб суалалда тIасан дагIба-рагIиялда. ПалхIасил, гьел рази руго 17 гъуршиде пассажирал раччизе.\nМахIачхъалаялъул пассажиразул автотранспорталъул № 2 предприятиялъул директор Юсуп Сулеймановас абуна рекIадухъ багьа 15 гъуршиде бахинабизе кканила чара гьечIолъиялъ. «ЖамгIияб пассажиразул транспорт хIукуматалъул кумек гьечIого тIубаларо. Нижер автобусал рикIкIуна социалияллъун, ай ресукъал гIадамазе учузаб транспортлъун. 2017 соналда дотациялъе кьезе кколеб букIараб 64 миллионги, 2018 соналъ кьезе кколеб букIараб 19 миллионги жеги щвечIо. Гьеб гуребги, хIисаб гьабидал, бичIчIулеб буго, банкротлъиялде нижер предприятиеги ккезабун, тахшагьаралъул санагIатаб бакIалда бугеб гьеб ракьалда чванта бицатал хIакимзабазе гIемертIалаял минаби разе бокьун букIинги», - ян абуна Сулеймановас.\nМахIачхъалаялъул администрациялъул промышленносталъул, транспорталъул, бухьеналъул ва нухазул магIишаталъул управлениялдаса щвараб баяналда рекъон, хIукму гьабун буго шагьаралда жаниб маршруткаялъухъ рекIаралъухъ багьа 17-ялдаса 23 гъуршиде, Ленинкенталде - 22-ялдаса 32 гъуршиде бахинабизе. Управлениялъул нухмалъиялъ абуна, багьа цIикIкIинаби кколила кьучIаб хIукму. ЦохIо МахIачхъала хутIун букIанила 2014 соналдаса нахъе багьа бахинабичIеб шагьар. «Нижеца абулеб буго 23 гъуруш босеян. ХIакъикъаталдайин абуни, маршруткаялда рекIаралъухъ босизе ккола 24 гъуруш. Управлениялъул планалда буго маршруткаби 1-1,5 сагIаталъ социалияб транспорт гIадин, рекIаралъухъ 15-17 гъурушги босун, хIалтIизаризе. Тариф цIикIкIинабиялъе гIилла ккола МахIачхъалаялъул жамгIияб транспорталъул автопарк цIигьабизе хIажат букIин. Планалде босун буго тIолалго маршруткаби гIисинал автобусаздалъун хисизе. «Третий парк» компаниялъ 2017 соналъул августалда 50, 2018 соналъул маялда 230 автобус босана. Гьеб гуребги, сентябралда цIикIкIана путевкабазухъ кьолеб гIарацги. Бищунго цIикIкIун кьезе ккола «2 как троллейбус» абулел маршруткаялъул шофераз - 10150 гъуруш, № 25 маршруталда хIалтIулез - 7000 гъуруш, № 61 маршруталъулаз - 6200 гъуруш. Путевкаялъул бищунго гIодобегIанаб багьа буго 4500-5000 гъуруш», - ан бицана рехсараб управлениялда.\nДРялъул предпринимателазул ва водительзабазул чияда бачIеб профсоюзалъул председатель ГIисалмухIамад Набиевас абуна, троллейбусалда рекIаралъухъ 13 гъуршиде ва «Метан» автобусалда рекIаралъухъ 15 гъуршиде багьа бахинаби экономикияб рахъалъ кьучI бугеблъун кколила. Щайгурелъул анцIго гъуруш букIанила цIакъго учузаб багьа, хIукуматалъ кьолеб мукъсанабго компенсациялъ гьезда тIад гьарулел рукIарал харжалги рецIулел рукIинчIила. «Маршруткабазул шоферзабаз абулеб буго рекIадухъ багьа цIикIкIинабизе бегьуларин. Перевозчиказ цоцалъ рекъон бахинабураб багьа кколин гьебилан. Гьединлъидал, водительзабазе бокьун батичIони, багьа бахинабизе ихтияр букIунаро», - ян абуна Набиевас. ГIарац бокьичIого гуро водительзаби багьа бахинабиялде дандечIун ругел, республикаялъул жамгIияб транспорталда тIад «Лъабабилеб парк» компаниялъ квер лъолеб бугеблъи лъан. «Транспорталъул министерствоялда, республикаялъул хIукуматалда ва шагьаралъул администрациялда, жидеего нухалги ратун, рекIадухъ багьа цIикIкIинабиялъул иш жигаралда цебе тункулеб буго «Третий парк» компаниялъул нухмалъулез. Гьез тIалаб гьабулеб букIана микьго гъурушалъ багьа цIикIкIинаби, «гIаданлъи гьабун» анлъго гъуршиде бачана. Маршруткабазда рекIаралъухъ тариф микьго гъурушалъ цIикIкIинабуни, лъагIалида жаниб гьеб компаниялъе тIадеги цо млрд. 350 млн гъуруш щвезехъин буго. Гьедин багьа бахинабиялъул мурадги ккола перевозчиказул автопарк цIигьаби. «Лъабабилеб парк» компаниялда ракIалда буго монополистлъун лъугьине ва республикаялъул халкъалдаса бакIарараб гIарцухъ цIиял автобусал росизе. РекIадухъ багьа бахинабиги ккола республикаялъул жалго жидедаго чIарал перевозчиказул табуталда (гроб) кьабулеб ахирисеб магI. Дагъистаналда тIобитIичIо пассажирал раччи гIуцIиялъул рахъалъ торгал. БатIи-батIиял соназ гьеб рынок бикьун букIана республикаялъул хIукуматалъулги шагьаралъул администрациялъулги чагIазда гьоркьоб. ГьабсагIаталда ахIвал-хIал жеги квеш буго, щайгурелъул гьеб рынок кьолеб буго федералиял монополистазухъе. Жалго перевозчиказ абулеб буго тариф цIикIкIинабиялъе гIилла бугин газалъул багьа цIикIкIин. Газалъул багьа цIикIкIинабиялда рекъон рекIадухъ багьа бахинабулеб букIарабани, щивав пассажирасухъа босизе кколаан, анлъго гъуруш гуреб, 70-80 копеек», - ан баян гьабуна профсоюзалъул председатель ГI. Набиевас.\n24 январалда махIачхъалаялъулазде гьабураб хитIабалда шагьаралъул бетIерасул ишал тIуралев Мурад ГIалиевас бичIчIизабуна багьаби цIикIкIинариялдаса живги рази гьечIилан. Жинда бичIчIулила транспорталъул компаниялда дандчIвалел захIмалъаби. Амма кинго лъазе кIолеб гьечIила щай 23 гъуршиде бахинабулеб бугебали. Кин гьез налогал, водительзабазе харжал ва бюджеталда гьечIел фондазде гIарац кьезе бугебали. Гьелда бан, мэрас абуна, администрациялъул пикруги загьир гьабун, гьеб масъалаялда сверухъ лъугьун бугеб хIалуцараб ахIвал-хIалалъул цIех-рех гьабеян гьарун, Дагъистаналъул бетIер Владимир Васильевасухъеги, прокуратураялдеги, налогазул ва захIматалъул инспекцияздеги, полициялдеги, монополиялда дандечIараб хъулухъалдеги кагътал хъвазе ругин.\nТариф рекъезабиялъул рахъалъ, федералияб законалда рекъон, транспорталъулаб компаниялъул ихтияр букIуна рекIадухъ багьа жидецаго чIезабизе. МахIачхъала шагьаралъул администрациялъулин абуни, гьеб хисизабизе ихтияр букIунаро.\n26 январалда Мурад ГIалиев дандчIвана Ленинкент посёлокалъул гIадамалгунги, «Третий парк» компаниялъул вакилзабигунги ва № 61 маршруталъул водительзабигунги. Ленинкенталъулаз лъазабуна жал рази гьечIила «Лъабабилеб парк» компаниялъ рекIадухъ босулеб гIарац 30 гъуршиде бахинабиялдаса. Ленинкенталде хьвадулеб № 61 маршруталъул водительзабиги рази руго 20 гъуршиде пассажирал раччизе. Хадуб шагьаралъул администрациялда тIобитIараб данделъиялда мэрасул ишал тIуразарулес лъазабуна, гьеб масъала роцIцIинабичIого, жамгIияб транспорталда рекIаралъухъ босулеб багьа цIикIкIинабизе жинца гьукъулеб бугилан.\nПрочитано 988 раз\tПоследнее изменение Понедельник, 04 февраля 2019 13:42\nДругие материалы в этой категории: « ЦIияб къагIида\tРакьалда лъалкiал »


СВИН ГЬЕЧ1ЕБ «ХВАЛЧЕН» Ц1ВА - 2 Сентября 2017 - Хунзахская Газета "Сельский труженик, Росдал захIматчи"\nГлавная » 2017 » Сентябрь » 2 » СВИН ГЬЕЧ1ЕБ «ХВАЛЧЕН» Ц1ВА\nСВИН ГЬЕЧ1ЕБ «ХВАЛЧЕН» Ц1ВА\nЦ1ваби кунч1ула, гвангъула ва г1орхъи-рахъ гьеч1ел зобалазда жалго г1адал миллиардал цогидазда гьоркьоб цо лах1заталдаго т1аг1ун уна гьезул цо-цоязул канлъи. Амма районалдаги республикаялдаги свин гьеч1еблъун гвангъизе хъван бук1ун буго К1ахъа Ах1мадил Мух1амадил «хвалчен» ц1ваялъе. Цебесеб г1асруялъул 70 соназ волейбол бокьулезда гьоркьоб кунч1араб гьелъ, соналдаса соналде гвангъунги бач1ун цо бихьулеб бак1 ккуна республикаялъул спортивияб г1умруялда. Абиларо бигьаго бук1анин гьеб кунч1и гвангъизабураб нух нахъа тезеян, бицинаро «Хвалченил» церет1еязулги. Дол рик1к1адал студентлъиялъул соназ Буйнакскиялъул педучилищеялъул, хадубго ДГПИялъул спортзалазги улкаялъул регионазда гьев торг1огун цеве вахъарал площадкабазги нуг1лъи гьабула Мух1амадил зах1маталъеги, т1ад хвараб зах1маталда рекъон щварал бергьенлъабазеги.\nКвер ккунан абухъе, Мух1амадица гьит1инго тарг1иде ругьун гьаруна волейболалде рокьи бижарал ва хадубккун спорталъул гьеб тайпаялда церет1урал, гьанже жалгоги тренераллъунги рахъун хадусеб г1елалда гьеб малъулел г1олохъабиги дагьал гьеч1о. Руго гьел районалъул школаздаги, республикаялъул ВУЗаздаги, бат1и-бат1иял идарабазда х1алт1улаго х1ай рехун теч1елги. Хвалченил г1ел гьанже спорталъул ригьалда ветераналлъун рик1к1уна. Амма гьезул г1емерисез торг1оги площадкаги рехун теч1о. К1удиял г1ун рук1аниги г1олохъанаб жанги спортивияб къварт1ги бихьула гьезул щивасулъ.\nЖивго Мух1амад, Кизилюрталъулд ВТЕКалъул начальник Г1алибегов Г1амир, бихьинчияб г1амалалъул инсан, милициялъул подполковник Зайрбегов Асх1абг1али, таможениялъул х1алт1ухъан Хунзахъа Мух1амадов Мух1амад (Левша), Г1ободаса Хваджаев Мух1амад, спорткомитеталъул председатель Х1айдарбеков Г1абдукъадир, гъанхъал, ДЮСШялъул тренер Маламух1амадов Зубаир ва предприниматель Мух1амадх1ажиев Патах1, гьел гурелги волейбол бокьулел районцоялгун г1емерал гьалбалги рак1арун, райадминистрациялъулги спорткомитеталъулги х1аракаталадалъун ц1ар раг1арав торг1оялъул махщелчи гьавуралдаса 65 сон т1убаялъул х1урматалда Мух1амадил г1агараб К1ахъ росулъ цодагьаб цебег1ан т1обит1ана республикаялъул волейболалъул ветераназул турнир. Росда аск1об Мух1амадилги к1ахъиязул г1олохъабазулги жигаралдалъун хасгьабун гьеб къоялде х1адур гьабураб майданалда данделъана турниралъул г1ахьалчаг1и. Спорткомитеталъул председателасул заместитель Малачиев Шамилица командаби х1аязде х1адур ругилан г1уц1иялъул комитеталъул председатель С. Юсуповасе рапортги кьун рагьана турнир. Гьениб Ах1мадовасда баркиялъулаб к1алъайгун цеве вахъарав Саг1ид Камиловичас бицана Мух1амадица нахъа тараб зах1маталъулаб нухалъул, бихьизабуна районалда спорт, хасго волейбол цебет1езабиялда гьес к1удияб бут1а лъун бук1ин. «Гьанжеялдаса дица к1одо гьаризе руго район цебет1езабиялъулъ к1удияб бут1а лъурал г1адамал, гьелъие х1адур гьабун буго хасаб шапакъат-«За заслуги перед районом» медальги»,-ян абуна районалъул бет1ерас ва «г1айибиясул» каранда бана т1оцебесеб гьединаб медаль.\nК1алъаялъул ахиралда Юсуповас раг1и кьуна к1ахъиязе волейболалъул лъик1аб площадка гьабизе. Баркиялъул к1алъаял рук1ана Дагъистаналъул волейболалъул федерациялъул президент Аджиевасул, г1агарлъиялъул рахъалдасан федералияв судья Муслим Мух1амадовасул, Нурмух1амад Гъазиевасул ва цогидазулги.\n«Хвалчен» Мух1амадие сайгъаталъе хвалченги, дагьабги багьаяб конвертги кьолаго барки гьабуна ДРялъул Пенсионнияб фондалъул нухмалъулев Г1исаев Мух1амадил вакил Мух1амад Бат1аловасги. Юбилярасда г1андадерил буртина рет1ана балъхъадерил волейболистаз, рук1ана цоги-цоги сайгъат-саламги, гьесул рахъалъан абулел рек1елъ асар толел раг1абиги.\nК1ахъ культураялъул директор Хадижат Г1абдулкъадировалъ ах1ана куч1дул. Гьенибго рик1к1ана Мух1амадил лъик1ав гьудул Т1анусиса Г1абдулхаликъов Х1ажица гьесие сайгъат гьабураб кеч1ги. Лъуг1ана турнир рагьиялъул официалияб бут1а. Къват1иб баг1арун бук1иналда бан х1аял Ц1ада спортзалалде рахъана. Бат1и-бат1иял районазул анлъго команда дандч1вана гьениб. Бергьенлъи цо гурони бук1унарелъул чемпионлъун бахъана Лаваша районалъул ветераназул команда. К1иабилеб бак1алде бач1ана т1аса рищарал волейболалъул махщалилаздасан г1уц1ун бук1араб «К1ахъ» команда. Гьенибго абила, турниралъул киналго х1аяздаса къураб бук1инч1о гьенир х1арал нилъер районцоял – ветераназул х1айги, амма спорталда бергьенлъи цо лъидалха бук1унеб.\nЛъуг1ана турнир. Ах1мадов Мух1амадица рак1-рак1алъулаб баркала кьолеб буго жив к1одо гьавун гьеб г1уц1изе х1аракат бахъарав Саг1ид Юсуповасе, Г1абдулкъадир Х1айдарбековасе, Шамил Малачиевасе, республикаялъул Пенсионнияб фондалъул бет1ер Мух1амад Г1исаевасе «К1ахъ» командаялда х1арал ветераназе, Ц1адаса Г1амир Г1алибеговасе, «Возраждение» банкалъул директор Къурамух1амадов Мух1амадие. Гьаниб т1убараб сиях1 лъугьунеб бук1иналъ киналго рехсеч1ониги гьеб ишалъулъ квер багъаранщинасеги баркала. Гьабулелъулъ икъбалги цебет1ейги киназего. Жеги халатал соназул свин гьеч1еб гвангъи Ах1мадов Мух1амадил «Хвалчен» ц1ваялъе.\nГъунив мун Ахмедов,\nМун спорталъул устар\nХ1урмат т1ок1ав вас.\nДур махщалил бицун\nДур удар щвеч1есда\nМун г1емерав х1ана,\nРукъ ц1ун батила.\nМун щвеч1ел шагьарал\nАнапа – Россия\nДур кверзукьан инч1ев\nДуца ругьун гьарун\nЦ1ар раг1арал васаз\nКъиматаб ц1ар хъвач1еб\nБак1 киб хут1араб?\nТ1ад ц1ар бик1араб.\nХ1. Г1абдулхаликъов, Т1ануси росу.


НАЛОГОВИЯБ ХЪУЛУХЪАЛЪ – 25 СОН. ЦЕРЕГОГ1АДИН ЖИГАРАЛДА РУГО. - 12 Декабря 2015 - Хунзахская Газета "Сельский труженик, Росдал захIматчи"\nГлавная » 2015 » Декабрь » 12 » НАЛОГОВИЯБ ХЪУЛУХЪАЛЪ – 25 СОН. ЦЕРЕГОГ1АДИН ЖИГАРАЛДА РУГО.\nНАЛОГОВИЯБ ХЪУЛУХЪАЛЪ – 25 СОН. ЦЕРЕГОГ1АДИН ЖИГАРАЛДА РУГО.\n1990 соналъул 21 ноябралъ РФялъул Х1укуматалъул Х1укмуялда рекъон рагьана налоговияб инспекция. Исана 25 сон т1убана гьеб г1уц1иялъ. 2012 соналде щвезег1ан нилъер районалда х1алт1илеб бук1ана мадугьалихъ бугеб чанго районалъе хъулухъ гьабулеб, г1емераб х1алт1и жанибе бачараб районазда гьоркьосеб налоговияб инспекция. 2012 соналъ инспекция Шамил районалде бахъиялъ, 44 чи, гьезда гьоркьоса 21 чи нилъер районалдаса х1алт1улев вук1араб г1уц1иялъул бак1алда Хунзахъ хут1ана территориалияб бат1ат1ураб х1алт1улеб бак1 (обособленное рабочее место). Ц1ик1к1араб х1алт1и гьабун ругьунал специалистал, гьанже гьезул районалда хут1ун вуго 10 чи, г1одоре риччан ч1еч1ого, церег1адин бажарараб х1алалъ х1алт1улел руго. Жидерго х1алт1ул х1акъалъулъ районцоязе бицана ТОРМалъул нухмалъулей Мутаг1илова Хатиматица.\n- Районалъул бет1ер С. Юсуповас налогал рак1ариялде кьолеб к1варги ц1ик1к1инабулеб бугелъул, гьаб соналъ кинаб х1алалда бугеб гьелъул иш?\n- Налогал рак1ариялъул иш районалда лъик1аб х1алалда буго. 1 декабралде щвезег1ан районалъул бюджеталде бач1ана 93 процент налогазул. Планалда бихьизабун бук1ана районалъул бюджеталде лъаг1алие 138635 азарго гъурущ бак1аризе, бак1арун буго 128442 азарго гъурущ. Росабазул бюджетазде бак1аризе кколаан 6042 азарго гъурущ, бак1арана 2710 азарго гъурущ. Гьедин, росабазул бюджеталде бак1арараб налогалъул къадар ккола 45 процент. Жеги лъаг1ел лъуг1ун гьеч1елъул, рак1арарал налогазул къадар ц1ик1к1инарищха.\n- Кинал налогал рак1арулел г1адамазухъа (физ. лица), кинал г1уц1абазухъа (юр. лица)?\n- Г1адамазухъа налоговиялъ рак1арула ракьул, мал-мулкалъул, транспорталъул налогал, юридикиял лицабазухъа – НДС, щвараб хайиралдаса кьолеб, лъел, транспорталъул, НДФЛ, мал-мулкалъул ва цогидалги налогал. Упрощеннияб системаялде рач1арал г1уц1абаз кьезе ккола упрощеннияб налог, ай лъаг1алида жаниб цо нухалъ гьабула платеж ва цо нухалъ кьола отчет. Гьеб къаг1ида организациязе бигьаяб буго. Цогояб росдал маг1ишаталъул налог кьола СПКяз КФХяз ва цогидалги гьеб бут1аялда х1алт1и гьабулез. Гьезги лъаг1алида жаниб цо нухалъ кьола отчет ва цо нухалъ гьабула платеж. Цогояб вмененнияб налог кьола тукабаз, даранчаг1аз. Гьез щибаб кварталалъе кьола отчет ва щибаб кварталалъе гьабула платежги. Т1адехун бицарал налогазул бигьалъи буго гьел лъаг1алие цо нухалъ кьезе кколел рук1ин.\n- Кинал росабазул администрацияз, х1алт1улел г1уц1абаз исана жигарчилъиялда рак1арарал налогал, киназ налогал кьеялъулъ тасамах1лъи гьабураб?\n- Районалъул 24 росдал администрациялъ лъаг1алие бак1аризе планалда бихьизабун бук1араб ракьул налогалъул 4110000 гъурущ, жакъа къоялде щвезег1ан бак1арун буго 2215393 гъурущ. Планалда бихьизабуралдасаги ц1ик1к1ун налог кьуна Ц1ада ва Г1оч1ло росабазул администрацияз, бихьизабураб налог кьун бахъунеб буго Хьиндахъ росдал администрациялъги. Цойгидал росабаз налог т1убан кьун бахъинч1ониги, цо къадар кьун , хут1араб бак1арулеб буго. Самилахъ росдаца, гьелъул ракь бат1ияб районалде кколелъул, ракьул налог райбюджеталде кьоларо.\nПланалда бихьизабун бук1ана физлицабахъа мал-мулкалъул налогалъул 1932000 гъурущ бак1аризе. Жакъа къоялде щвезег1ан г1адамаз кьуна 1146498 гъурущ налог. Кьезе бихьизабуралдасаги ц1ик1к1ун налог кьуна Г1обода, Г1урк1ач1и, Моч1охъ росабазул администрацияз. Планалда бихьизабураб 100 процент налогалъул кьуна Уздалросдал администрациялъ. Мал-мулкалъул налог кьун буго Харахьи ва Х1ариколо росабазул администрацияз. Бихьизабураб планалъул цо гъурущцин налогалъул бак1арун гьеч1о Гьамишт1а, Самилахъ, Т1ануси росабазул администрацияз. Хут1арал росабаз бащдаб кьун, бащдаб кьеч1ого буго налог.\nРайоналъул налоговияб г1уц1иялъул х1алт1ухъабаз к1удияб баркала кьола налогал рак1ариялъулъ кидаго нижее кверч1вай гьабулев районалъул бет1ер Саг1ид Юсуповасе.\nГьединго баркала буго налогал жиндир заманалда алхинч1ого кьолел райбольницаялъе, Г1арани бугеб рагъулаб часталъе, хасго гьелъул командирасе транспорталъул налог бак1аризе гьабураб кумекалъухъ, школазул, ясли-ахазул бухгалтеразе, ветуправлениялъе, № 17-леб аптекаялъе, росабазул администрациязе, «Матлас» ОООялъе, , «Мостоотряд» г1уц1иялъе ( гьез Шотот1а росдал администрациялде рехула 2 процент налогалъул), райпоялъе, Хизроевасул ц1аралда бугеб, Дудар Г1алиевичасул, «Гьамишт1а» СПКязе, райадминистрациялъе, финотделалъе ва цогидазеги. Квешезего налогал кьеларин ч1арал организациял ялъуни г1адамал нилъер районалда гьеч1о.\nРайоналъул бюджеталде кьураб налог х1алт1изабула больницабазул, школазул, ясли-ахазул ва гь.ц х1ажалъабазе. Росабазул администрацияз бак1арараб налог уна гьезул жидерго счетазде, гьез гьеб х1алт1изабула росдал х1ажалъабазе.\n- Налогал кьеялда лъие бигьалъаби ругел?\n- Ракьул налогалъул бигьалъаби рук1уна:\n1.СССРалъул, Россиялъул Бах1арзазе, Слава орденалъул т1убарал кавалеразе;\n2.2004 соналъул 1 январалде щвезег1ан инвалидлъи ч1езабурал, 1 ва 2 группабазул инвалидазе;\n4.К1удияб Ват1анияб рагъул ва цогидалги рагъулал тунка-г1усиязул ветераназе ва инвалидазе;\n5.Чернобылалъул АЭСалъул балагьалде гъорлъе ккаразе;\n6.Ядернияб ва термоядернияб яргъил х1албихьиял гьарулел подразделениязда гъорлъ рук1аразе ва рагъулал объектазул ядерниял установкабазда ккарал авариязде гъорлъе ккаразе;\n7.Ядернияб яргъида, космосалъулаб техникаялда, ядерниял установкабазда сверухъ гьарурал х1алт1абазул, х1албихьиязул х1асилалда инвалидаллъун рахъаразе ва лучевая унтиялъ унтаразе;\nМал-мулкалъул налогалъул бигьалъаби рук1уна:\n1.СССРалъул ва РФялъул Бах1арзазе, «Слава» орденалъул т1абарал кавалеразе;\n2.1 ва 2 группабазул, лъимерлъиялдасаго инвалидазе;\n3.Граждан, К1удияб Ват1анияб рагъазул, СССР ц1унизелъун ккарал цойгидалги рагъулал тунка-г1усиязул г1ахьалчаг1азе ва партизаналлъун рук1аразе;\n4.К1удияб Ват1анияб рагъул соназ Армиялъул, флоталъул, пачалихъияб х1инкъи-гьеч1олъиялъул, жанисел ишазул рагъулал частазда, штабазда, армиялде гъорлъе унел рук1арал г1уц1абазда шататниял хъулухъазда рук1аразе ва дол соназ шагьарал ц1униялда г1ахьаллъун пенсиял бахъиялъулъ бигьалъаби ругезе;\n5.Чернобылалъул АЭСалъул катастрофалде гъорлъе ккаразе;\n6.20 ва ц1ик1к1ун соназ рагъулаб хъулухъалда рук1ун, заман щун рагъулаб хъулухъалдаса яги сахлъиялда бан г1одорч1аразе;\n7.Ядернияб, термоядернияб яргъил х1албихьиял гьарулел подразделениязда гъорлъ рук1аразе ва рагъулал объектазда ядерниял установкабазда рук1арал авариязде гъорлъе ккаразе;\n8. Рагъулаб хъулухъалда рук1ун эмен яги эбел хварал хъизаназул членазе;\n10.Афганистаналда, цойгидал улкабазда ккарал рагъулал тунка-г1усиязул г1ахьалчаг1азе;\n11.т1адал ишал т1уразарулаго хварал рагъул ва пачалихъиял хъулухъчаг1азул умумузе ва лъадуе (росасе);\n12.Культураялъул, искусствалъул бак1азе, халкъиял устарзабаз ва цогида х1алт1изарулел мастерскаязе, ательеязе, студиязе, пачалихъиял гурел музеязе,, галереязе, библиотекабазе ва\nгь.ц. культуриял бак1азе;\n13.Ахихъанлъиялъул ва коммерческиял гурел г1уц1абазул участкабазда 50 квадратияб метралде щвезег1ан г1умру гьабун бажарулеб плащадалъул бак1 бугезе ва 50 квадратияб метралде щвезег1ан г1аммаб площадалда маг1ишатиял бак1ал ругезе;\nТранспорталъул налогалъул бигьалъаби рук1уна:\n1.СССРалъул, РФялъул, Социалистияб Зах1маталъул Бах1арзазе, «Слава» ва «Зах1маталъул рецц» орденазул т1убарал кавалеразе, К1удияб Ват1анияб рагъул г1ахьалчаг1азе ва гьезда ращад гьаруразе-гьезул цо машина бугони ва гьезул жамг1иял г1уц1абазе т1адал ишал т1уразаризе х1алт1изабулеб транспорталъухъ;\n2.Чернобылалъул АЭСалъул балагьалде гъорлъе ккаразе цо машина бугони;\n3.150 чол къуваталде щвезег1ан моторалъул цо машина, мотоцикл бугел киналго инвалидазе;\n4.Инвалидазул г1уц1абазе, транспорт т1адал ишазе х1алт1изабулеб бугони;\n5.Г1адамал раччулеб транспорт бугел г1уц1абазе, такси хут1изег1ан ва рагъулаб тайпаялъул автотранспортниял предприятиязе;\n6.Автомобильниял нухазе хъулухъ гьабулел г1уц1абазе;\n7.Профессионалиял авариялъулгун хвасар гьариялъул г1уц1абазе;\n8.Дагъистаналда ругел Россиялъул МЧСалъул пачалихъияб пожаразде дандеч1еялъул службаялъул подразделениязе ва нухмалъиялъул органазе.\n-Нужер х1алт1ухъабаз росабалъе сапарал гьарулел руго. Кинал х1асилал гьезул ккарал?\n-Нижер х1алт1ухъаби ана росабалъ ругел тукабазде налогал рак1аризе. Гьединго Г1арани посталда ч1унги бак1арана транспорталъул налог. Нижер специалистазда г1адамазда аск1оре яги г1уц1абазде налогал рак1аризе ине т1адаб гьеч1о, гьел жалго рач1ине ккола налогал кьезе.\nАраб соналъ г1адамазул рокъо-рокъоре ун бак1арана нижер х1алт1ухъабаз ракьул, мал-мулкалъул, транспорталъул налогал. Г1адамаз налогал кьун рахъине ккола 1 октябралде щвезег1ан.\n-Кинал зах1малъаби нужеда х1алт1улъ дандч1валел?\n-Бищун к1удияб квал-квал нижее ккана налоговияб центр Шамил районалде бахъиялъ. Нижер х1алт1ухъаби Х1ебде хьвадизе ккола, гьединлъидал транспорт гьеч1олъиялъ к1удияб зах1малъи кколеб буго. Цох1о нижер специалистазе гуребги, зах1малъаби ккана г1адамазеги. Гьаб соналъул 1 декабралдасан къана нижер гьаниб бук1араб налогоплательщиказулгун х1алт1и гьабулеб отдел, гьединлъидал ИНН босизе ккани, гьеб кьолев х1алт1ухъан Хунзахъ гьеч1олъиялда бан, г1адамал ине ккола Х1ебде. Юридикиял лицабазул, ИПязул хъвай-хъваг1ай гьабулев х1алт1ухъан районалда тун гьеч1о. Справка босизецин ине ккола Х1ебде.\nРайоналда хут1араб налоговияб хъулухъалда тун буго г1иц1го к1иго отделалъул х1алт1ухъаби: контролияб ва информациялъулабгун аналитикияб. Контролияб отделалъ документал, декларациял, отчетал бит1ун ц1ун ругищали камералияб хал гьабула ва гьезда сверухъ х1алт1и гьабула. Информациялъулабгун аналитикияб отделалъ жанибе бач1араб налог щибаб организациялъул, физическиял лицабазул счетазде бач1инабула.\nГьединал квек1енал нижееги г1адамазеги ругелъул, районалъул бет1ер Саг1ид Юсуповасде нижер к1удияб гьари буго Центр т1адбуссун Хунзахъе бахъизе бажарараб х1алт1и гьабеян. Гьелдаса т1олалго районцоязе бигьалъи ккелаан.\nНалоговияб г1уц1иялъул х1алт1ухъабазул районцоязде буго гьари: Ц1ияб соналъул байрамкъояздаса хадуб гьаб соналъул 4-леб кварталалъул налоговиял декларациял кват1изе теч1ого заманалда кьезе рач1аян. Цо къоялъ деклорация кват1ани 1000 гъурщил штраф лъола, банкалда лицевой счеталги къала, гьел рагьизе ккани г1емераб х1алт1и гьабизеги ккола. Жиндир заманалда пеня бач1инч1ого бук1ине, налогалги рехе. Налогал киналго реквизитал хъван рехе. Декларациялги гъалат1ал риччач1ого бит1ун ц1е.\n-Хатимат, баркала дуе гара-ч1вариялъухъ. Юбилейги баркулаго, гьарула нужее рак1алда ругел хъизан-рукъалъул, х1алт1ул мурадал т1урай, щулияб сахлъи, рохел, кинабго лъик1абщинаб.\nПросмотров: 107 | Добавил: NiGMaT | Рейтинг: 5.0/1


АВАРИЯЛЪУЛ ХАНЗАБАЗЕ МАГЪАЛО Т1АДАЛ РОСАБАЗУЛ СИЯХ1 ВА МАГЪАЛОДУЛ КЪАДАР. - 14 Августа 2016 - Хунзахская Газета "Сельский труженик, Росдал захIматчи"\nГлавная » 2016 » Август » 14 » АВАРИЯЛЪУЛ ХАНЗАБАЗЕ МАГЪАЛО Т1АДАЛ РОСАБАЗУЛ СИЯХ1 ВА МАГЪАЛОДУЛ КЪАДАР.\nАВАРИЯЛЪУЛ ХАНЗАБАЗЕ МАГЪАЛО Т1АДАЛ РОСАБАЗУЛ СИЯХ1 ВА МАГЪАЛОДУЛ КЪАДАР.\nТ1асияб Гьарадерихъ росдал г1адамаз щибаб ц1аракиялдаса 2 къали буг1а, 100 г1иялъажо бугес бзж (маг1на лъач1о) ва к1иго хух, 2 шал, 3 хвалченбухь, щибалъул 3 гъурущ багьа бугеб.\n- Гьарадерихъ росдаца 1 къали буг1а, 100 г1иялъажо, бугес 1бзж, к1иго хух, к1иго шал, 1 хвалченбухь.\n- Гъоркьияб Гьарадерихъ росдацаги гьадабго магъало.\n- Игьали росдаца – 25 къали ц1олбол сок, Хунзахъ росдал майиндурасе (рагъул министр г1адав чи, ялъуни бодул цевехъан).\n- Т1асияб Инхо – 25 гьегь ц1ибил.\n- Гъоркьияб Инхо – 33 къали ц1олбол сок, магъало бак1арулезе хъвезе 1 ц1ц1еги.\n- Ч1икь-6 къали ц1олобол сок, ялъуни 12 къали ц1оросаролъ.\n- Кьохъ росдла г1адамаз 2,5 къали ц1обол сок, г1иял рехъен бугес 2 хух, ялъуни 2 бурут1.\n- Килалъез к1иго къали –рикьи ролъулги, к1иго къали мучги.\n- Хьндалазул росабаз щибаб рукъалдаса 1 къалигун сах1 ролъулги, 2 2 къали мочолги, 3 сон бараб х1елекоги, г1и бугез – бзж-ги, ц1ани ругез багьаб дег1енги.\n-Хьиндал росдал г1адамаз килщил бицалъи, 3 нат1 халалъи бугел хъах1ал, ц1вакарал, рит1арал т1илал ва 60 жалобги, ц1алк1изеги ц1алк1ун 6 къали ц1улакьодул рохъоги. Гьезго жиб-жиб хъизаналдаса 2 къали ролъ, 1 къали муч.\n- Хьиндахъа Околазул тухумалъ 40 къали ролъ. Росдал киналго г1адамаз 32 къали хьурдухъ муч, 40 къали ххине х1адурараб бац1ц1ад гьабураб ролъ, якунж ролъул 4 къали, ва 12 къали муч.\n- Харахьи росдаца 264 къали бащадаб –ролъ, бащадаб муч. Харикь росдал хьиндалаз 4 сах1 муч, Херехьдерида т1адлъула ролъги мучги нуцаласул минаялде щвезабизе, жидерго х1амузда нуцаласул хурзабахъе рак щвезабизе. Рекьи байбихьидал гьезда т1адаб буго жидерго х1амулгун, хъапалгун, г1арщ-кваргун рач1ине, нуцаласул бокьал ракудаса рац1ц1ад гьаризег1ан рокъоре т1адруссине ихтиярги бук1унаро.\n- Гьамищт1а росдал г1адамаз 30 къали буг1а ва 1 рат1ал маххул.\n- Ц1елмес росдаца щибаб рукъалдаса 3 къали ролъул, 10 чахъу къинлъарас цо т1асабищараб хух ва 1 рат1ал нах.\n- Мущулисез щибаб рукъалъ 1 къали ролъ.\n- Бакъда Гьамущисез щибаб рукъалдаса 2 гьегь ц1олбол, 1 къали ражи, 1 къали пер, т1олабго росдаца 1 рат1ал нах, г1иял рехъен бугес – бзж, ц1ани ругез – х1оргец.\n- Хьонда Гьамущисез щибаб рукъалдаса къали ражи, 1 къали пер, 34 гьегь ц1ибил, г1иял ругез бзж, ц1ц1ани ругез – 1 х1оргец, 1 рат1ал нах. К1иябго росдаца киналдаго т1аде 40 гьегь ц1ибил.\n- Т1адколосез щибаб рукъалдаса 1 къали лаклак, 1 къали пер, 1 гьегь ц1ибил.\n- Мунисез 180 къали лаклак, 40 гьегь ц1ибил, 3 шал.\nДангизалда бугеб щибаб бокьалдаса 1 шал (сугъур).\n- Хонолъи росдаца 4 чахъу ва 4 хух.\n-К1еселу росдаца 12 чахъу ва 4 хух.\n- Жонсо росдаца щибаб рукъалдаса 1 чахъу ва г1ака.\n- Г1ашини росдаца щибаб рукъалдаса 1 чахъу.\n- Х1аширу, Ламаг-Жари, К1ах1ач1араб росабазул г1адамаздаги гьебго мгъало.\n- Къакъади росдаца 3 чахъуги 1 ц1ц1еги.\n- Чичиник росдаца 1 г1ака ва 6 гъурущ.\n- Х1алт1и росдаца 100 къали пурчина.\n- Гьиша росдаца 60 чахъуги 3 ц1ц1еги.\n- Кванхи росдаца 21 чахъу.\n- Гьадири росдаца 50 чахъуги ва багьаб куйги (х1оржо).\n- Къиди, Сасикь, Сильди, Гьакъу маг1арде бит1улеб г1иялъа щибаб росдаца 20 чахъуги, 1 кьег1ерги.\n- Сили Гьаквари щибав вехьасда Гьаг1мал маг1ардаса 2 чахъу.\n- Т1асияб ва Гъоркьияб Хъваршини, Сихал ва Бат1алъи росабазул щибалъ 30 чахъу.\n- Хушари росдаца 1 оц.\n- Метрада росдал г1адамаз 30 къали ролъ, 30 къали буг1а.\n- Эчеда росдал г1адамаз 40 чахъу ва 1 хух.\n- Ц1умада росдаца 30 къали буг1а.\n- Хули маг1арда боц1и хьихьун Хьари росдал щивав вехьас 5 гъурущ, 1 чахъу.\n- Т1омсода росдаца 23 гъурущ.\n- Ракьу – Г1ахьвалаз – 33 гъурущ.\n- Г1ахьвалаз 20 чахъу ва 20 къали пурч1ина.\n- Бакълъулазул росабаз: Ц1иликь, Сивухъ, Ц1унди, Шабдухъ, Ингишу, Ичич1али, Данухъ, Г1аркьухъ, Аргъвани, Лъарат1а, Мелъелт1а – г1иял ругез, къадаралъухъ балагьич1ого щибаб рукъалда 1 хух, т1олабго росабаз 10 цо лъаг1ел бараб г1иялъажо, кваназе мег1ер ижараялъе босулел Сахъадерица 8 туменги (80 гурущ).\n- Халди Х1ариб росдал г1адамаз щибаб рукъалдаса 1 чахъу.\n- Акнадисез, Ангъидасез-щибалъ 2 оц.\n- Ришниял росдаца 1 оц ва 12 гъурущ.\n- Буртуб росдаца 3 г1иялъажо ва 1 дег1ен.\n- Ц1олода росдаца 70 бзж, 18 гъурущ багьаяб хвалченбухьи, 30 гургинаб ч1алу, 3 х1уби , 20 къали буг1а.\n- Ингердахъазда 46 бзж, 33 хух, 1 лъаг1араб дег1ен, 50 ялдаса т1аде г1и бугесда Х1орихь лъин бахунезда 2 хух.\n- Мест1ерухъ росдада 46 бзж, 1 хух, Къварилъи г1ияз бахунезда т1аса бищабараб бзж, т1асабищараб хух ва 20 къали буг1а.\n- Токит1а росдада щибаб рукъалда 1 къали буг1а, 1 чахъу, 1 хух, к1иго вас вугесда 1 къали буг1а. Сурхай-хангун (Гъазигъумекдерил хан Г1.Г1.) Султ1ан-Ах1мад-ханас эркен гьаруна магъалоялдаса.\nГьелда т1адеги Ц1олода, Энгердахъ, Мест1ерухъ, Т1ок1ит1а росдада т1адаб бук1ана Тобот абулеб бак1алда хер бецизеги.\n- Къванисез 160 къали ролъул.\n- Сивухъ росдада 60 рат1ал биараб нах ва росдал г1ухьбуз 4 хухги.\n- Гозолоколосезда 10 г1иялъажо бугес 2 хух.\n- Ц1ада росдаца щибаб къинлъараб чахъдадаса 1 хух, цо чахъу бугониги бат1алъи гьеч1ого.\n- Г1ебт1адеридаги гьебго магъало.\n- Кванхидалъ росдаца 90 къали ц1ам.\n- Инхелосезда 40 къали ц1олбол сок ва 10 къали ц1ам.\n- Буртабалъе хан вач1унаго 6 дег1ен т1адаб бук1ана Болъихъ росдада.\n- Миг1арсу росдада 20 къали муч, 30 къали ц1олбол сок.\n- Гъодоберисез г1и къунц1ун хадуб 30 хух.\n- Т1андосезда 25 чахъу.\n- Ансалт1исезда – 25 чахъу.\n- Зибирхъалисез – 40 бзж\n- Буртиялда 20 чахъу, 2 хух, ялъуни бурут1.\n- Хьириб росдада щибаб рукъалда 1 хух.\n- Г1абасузда 20 чахъу.\n- Маккайич1и, Сат1у, Гьинди росабазда 20 чахъу щибалда.\n- Лъондохъ росдада 10 чахъу.\n- Зикариб росдада – 20 чахъу.\n- Хаду ва Монохъ росабазда 20 чахъу щибалда.\n- Щекъери росдада 34 чахъу ва щибаб рукъалдаса т1адеги 2 хухги.\n- Х1ару росдада 40 чахъу ва 40 хух.\n- Гьакъмада росдада гьебго магъало.\n- Лъинду росдада 12 чахъу ва 12 хух.\n- Саникъоро росдада 20 чахъу.\n- Жалакьури росдал щибаб рукъалда 2 къали буг1а, 10 чахъу къинлъарасда – 2 хух.


Владимир Путин (квегIиса) ва Виктор Геращенко\nПутинил бищунго кIудияб гъалатIлъун Геращенкоца рикIкIунеб буго премьерлъун Д.Медведев тIами. "Цо юридический отделалъе гурони нухмалъи гьабичIев чи вуго гьев, гьесда нухмалъиги, финансалги, экономикаги лъаларо, лъангутIиялъул хIасилал рихьулел ругелъул" - ин абулеб буго Геращенкоца.\n1998 абилеб соналъул августалда ккараб кризисалда щиб улкаялда гьабилебали лъаларев Ельциница премьерлъун тун вукIана квегIаб рахъалде цIарав вугониги хIалбихьи бугев политик Евгений Примаков. Примаковас Ельцинида цебе лъуна чIван къотIараб шартI - тIубанго хIукумат тIадегIанал профессионалздаса гIуцIизе живго тезе, Кремлиялдаса гьоркьор журачIого. Тезеги тана. Гьеб букIанин абизе бегьула Россиялъул цIияб тарихалда цохIого цо гьудуллъи, лъай-хъваял, ритIунчагIи, гьоркьорхъаби гьечIого гIуцIараб профессионалазул хIукумат. ХIукуматалдагун Е.Примаковасда кIвана хIакъикъаталдаги улка биххиялдаса хвасар гьабизе. Гьениб кIудияб асар букIана финансалгун экономикаялъе нухмалъи гьабулев Ю.Маслюкил ва Центробанкалъул нухмалъуда лъабабилеб нухалъ тIад вуссарав Виктор Геращенкол.\nМаххул къебедазул, хьитазул устарзабазул, тохтирзабазулгун мугIалимазул тухумал рукIунел гIадин, Геращенкоги ккола финансистазул, банкиразул тухумалъул чи. Гьесул эмен вукIана СССР централияб банкалъул нухмалъулесул заместителлъун. Живго Виктор Геращенко тана СССРалъул заманалдаго Центробанкалъул нухмалъулевлъун, бищунго захIматал 1989-1991 абилеб соназда, Союз биххизегIан. Гьебго хъулухъалде тIад вуссана 1992 абилеб соналъ, хIалтIана кIиго соналъ ва 1994 абилеб соналъ нахъе ана. ТIубанго аферабазул хIасилалда накабазда ккараб гъурущги, экономикияб ва финансовияб ахIвал-хIалги бихьун Примаковас 1998 абилеб соналъ нахъойги ахIана Геращенко Центробанкалъул нухмалъуде.\nКIвана гьесда улка хвасар гьабизе ва рукIалидеги бачун тIад буссун кьуна 2002 абилеб соналъ. Геращенко вуго кIудияб нухмалъиялъул хIалбихьи бугев ва улка жанисан лъалев чи. Жакъа Россиялда ва халкъазда гьоркьосеб политикаялда лъугьун бугеб хIалалъул бицун букIинчIо гьанжелъагIан. Гьев вуго рагIдукь чIарав, гIемер цеве кIанцIезе бокьулареб хасияталъул политик. Гьал къоязда nacsnews.com абураб сайталъ гьабуна гьесулгун лъикIаб гара-чIвари.\nЖиндиего хасиятаб юморалъ ва гIакъилал жавабаз рагьулеб Россиялъул хIукуматалда ва нухмалъиялда бугеб ахIвал-хIал гьес. Бищунго кIудияб гъалатIлъун Путинил рикIкунеб буго премьерлъун Д.Медведев тIами. "Цо юридический отделалъе гурони нухмалъи гьабичIев чи вуго гьев, гьесда нухмалъиги, финансалги, экономикаги лъаларо, лъангутIиялъул хIасилал рихьулел ругелъул" - ин абулеб буго Геращенкоца.\nГьединабго критика гьабуна гьаб сагIаталда Центробанкалъул нухмалъуда тарай Э.Набиулинаеги. "Гьеб буго бищунго кIудияб "кадровый идиотизм". Кин тIамизе бегьулей гIолохъанай чIужугIадан щибниги банкалъул хIалтIи лъаларей гьедигIан жавабияб хъулухъалда?" - ян. Геращенкол рагIабазда рекъон живго Путин цIодорго кIалъазеги лъалев, гIакъилав гIадав чи вуго, амма бищунго гьев загIипаб бакI буго кадровияб политика.\nГьединабго ургъичIеб ва ахIмакъаб хIукмулъун рикIкIунеб буго Геращенкоца улка цIуниялъул министрлъун тун вукIарав Сердюковги. "ТIамулев вуго оборонаялъул министрлъун мебель бичун вукIарав базарган, кидаялиго Германиялдаса вачIарав жиндие гарнитур босизе кумек гьабунин. Ургъизе ккеларищ киве дуца щив тIамулев вугевали?.."\nХIисаб гьабураб мехалда щиб гIаммаб жо бугеб мебелалдагун оборонаялда гьоркьобали бичIчIизе захIмат буго. Щиб гьабизе дица гьав "НухIил заманалда" вукIарав Геращенкоги гьесул пикруги бачунеб бугеб жакъа? ТIоцебесеб иргаялда Геращенкоца цIакъ мухIканаб ва битIараб къимат кьолеб жакъасеб Россиялъул хIакъикъаталъе. КIиабизе, нилъеда тIокIаб чIечIого бихьулебги рагIулебги буго хасго Дагъистаналда хъулухъазда чи толаго тухумчилъи бугин, росаби ва аслияв чиясул район цебе гьабулин абулеб.\nМиллиял квотаби, интересазул паритет, киналго рекъарал хIукмаби ралагьулел ругин, профессионалал нахъе цун ругин. ХIисаб гьабурабго халкъалъ тIад калам гьабулареб хIукму гьабизе ресго гьечIо. Иш лъалев чи тIамуни миллияб суал цебе бахъула. Миллаталде балагьун тIамуни, иш лъалеб гьечIин гIайиб чIвала. Гьеб киналъго субъектазул нухмалъуда ругел чагIаз кадровияб политика гьабула Москваялъухъ балагьун, мекъи ккечIого рукIине. Россиялда кидаго халкъалъе ва хIакимзабазе мисаллъун букIана жидедасаго тIадегIан бугеб власть. Москваялда хъулухъчагIи тIамиялъулъ тухумчилъи батани, гьебго бачIуна регионазде.\nГIадада абун букIинчIо цо "Миллаталъулгун" гара-чIвариялда ГIабдулатIиповас: "Нуж гIенекке радиоялъ кьолеб Москваялъул гьава-бакъалъухъ. Жакъа Москваялда квач кьуни лъабго къоялдаса гьеб бачIуна дир росулъе. Россия буго гIаммаб организм, Москваялда бетIер квачани Кавказалда чинхъула" - ян.


Миллиял мацIазул къваридаб къисмат\nАраб анкьалда МахIачхъалаялда, Р. ХIамзатовасул цIаралда бугеб миллияб библиотекаялда, печаталъул министр ГIумаргIусман ХIажиев дандчIвана республикаялъул миллияб прессаялъул ва телевидениялъул хIалтIухъабигун, шагIирзабигун, хъвадарухъабигун, мацIазул гIалимзабигун.\nЖиндирго кIалъаялда гьес кIвар буссинабуна миллияб пресса цебетIеялъе ратулел ругел ресазул бициналдеги, Дагъистаналъул мацIазул адабият цебетIеялдеги, рахьдал мацIал цIуниялдеги. Данделъиялда гIахьаллъарал ДРялъул Хъвадарухъабазул союзалъул председатель МухIамад АхIмадовас, «ХIакъикъат» газеталъул бетIерав редакторасул ишал тIуралев Зикрула Ильясовас, мацIалъул ва адабияталъул гIалимзаби МухIамад МухIамадовас ва АхIмад МуртазагIалиевас бицана рахьдал мацIазда сверухъ бугеб пашманаб ахIвал-хIалалъул хIакъалъулъ.\n- Шагьаразда, хIатта районаздагицин киса-кирего къватIисел пачалихъазул мацIазда чIварал игIланалги, росабалъгицин гIурус мацIалда тIоритIулел тадбиралги – гьеб киналъго бицунеб буго рахьдал мацIазул букIинеселъул нилъ рохизесеб хIал гьечIолъиялъул, - ян абуна З. Ильясовас.\nЖакъа цебе тIолеб буго миллияб литература. Гьелдаго цадахъ чIаго гьабизе къваригIун буго таржамачагIазул школаги. Нилъ ургъизе ккола гIурус мацIалде руссинарурал асарал рахъизесеб бакIалда тIадги. Гьелъие кварбакъилаан «Литературияб Дагъистан» журнал гIурус мацIалда биччаялъги, - ян абуна МухIамад АхIмадовас.\nИЯЛИялъул гIалимчи МухIамад МухIамадовас бицана районазда ва росабалъ рахьдал мацIазда рачаниги бегьулел тадбирал гIурус мацIалда рачунел рукIиналъулги, гIун бачIунеб гIелалъе гьеб гьуинлъиялъе гьабулеб хIалтIи гьечIолъиялъулги хIакъалъулъ. Гьелъие лъикIаб мисаллъун гьес бачана СулейманСтальск районалъул бетIерас ДГУялъул Дагъистаналъул филологиялъул факультеталда цIалулел ругел студентазе пачалихъалъ кьолелде тIадеги стипендия кьей. Жидедехунги жидеца тIаса бищараб махщалидехунги бугеб гьединаб бербалагьиялъ гIолилазул гъирашавкъ цIикIкIинабула, - ян абуна гьес.\nИЯЛИялъул гIалимчи АхIмад МуртазагIалиевас кIвар буссинабуна ахираб лъеберго соналда жаниб магIарул мацIалда ХIамзатил Расулил тIахьал риччан гьечIолъиялде. КIалъазе рахъараз бицана республикаялда тIобитIизе бугеб «ХъахIал къункърабазул» байрамалъул хIакъалъулъги. Гьеб цIигьабизе, гIолилазе дагьабги интерес кколедухъ гIуцIизе ккеялъул бицана Кавказалъул шагIирзабазул ва хъвадарухъабазул клубалъул Дагъистаналда бугеб отделениялъул нухмалъулей Миясат Муслимовалъ.\n- Дие бокьилан гьеб байрамалъул багьаги магIнаги жакъасел гIолилазда дагьабги лъикI бичIчIизе. Гьеб хIалтIи гьабизе ккола байрам гIуцIулез, ай гIолилазул гIахьаллъи гьениб букIунеб хIалалда, - йилан абуна гьелъ.\nДанделъиялда кIалъарай Дагъистаналъул тIахьазул издательствоялъул бетIерай редактор Лариса Голубевалъ бицана издательствоя лъул хIалтIул, къватIире рич- чалел тIахьазул ва дандчIвалел квекIеназул хIакъалъулъ.\nДандеруссиналъул ахиралда ГIумаргIусман ХIажиевас абуна кIвараб жигар бахъизе бугин данделъиялда рорхарал суалал гIумруялде рхъинариялъе ресал ратиялъе.\nДругие материалы в этой категории: « ХIалигъун барщун буго цIибил\tВакцина ургъаразул хIурматалда »


Книга 1. Фессалоникийцам Cтих 28 | Параллельные места\nК Римлянам 16:24\nНужеде сах-саламалъи рещтІинабулев Аллагьас кватІичІого нужер хІатІикь тІамила илбис. Нилъер ТІадегІанав ГІиса МасихІил цІоб лъеги нужеда. Жиндир рокъоре иман лъуразул агьлу данделъулев, гьобол хирияв дир хважаин Гайилги буго нужеде салам. Шагьаралъул хазина цІунулев чи Эрастилги буго салам. Нижер вац Квартилги буго салам.


Борхатаб мегIер рикIкIадасан бихьула\nСражение при Кунерсдорфе - 12 августа 1759\t12 августа 1759 года ...\t- 14 авг 2020\nВ парке Ленинского Комсомола в Махачкале вновь заработает ...\tВ администрации города ...\t- 14 авг 2020\nВ Правительстве Дагестана обсудили эпидемиологическую ...\t12 августа под ...\t- 14 авг 2020\nГотовность школ к новому учебному году обсудили на ...\tПремьер-министра ...\t- 14 авг 2020\nДагестанским учителям будут доплачивать за классное ...\t13 августа вышло ...\t- 14 авг 2020\nМаксим АЛИМОВ, журналист\nШамил районалъул Хучада росулъа Рашид ХIажиясулов, дунялалда бищун борхатаб Эверест мегIералъул тIогьиве вахун вугилан рагIидал, гьеле унго-унгояв бахIарчиян ккана ракIалде.\nКин ва кида гьеб хасият инсанасулъ загьирлъулеб ва кигIан гъваридго рукIунел гьелъул кьалбал? Гьеб суалалъе жаваб балагьизелъун дица лъай-хъвай гьабуна батIи-батIиял заманалъул гIакъилал гIадамазул цо- цо абиязулгун. Ва гьезул гIемерисез бихьизабулеб буго «БахIарчилъи» абураб рагIиялъе гIагарал рукIин: бихьинчилъи, хIинкъи гьечIолъи, рекIел къвакIи, сункьаго бер къаларев, къварилъаби хIехьон бажарулев, къварилъабазе бетIер къулуларев, гьезие къуркьуларев ва гIемерал цогидалги сипатал.\nДагьав цевегIан телевизоралдасан кIалъалаго КIудияб ВатIанияб рагъул ветеран Малышкиница абуна: «Жакъа къоялдаги рагьизе кIвечIеб балъголъилъун хутIун буго доб гIажалаб рагъулъ бергьенлъи босарал бахIарзазул бахIарчилъиги къохIехьейги», - ян. Дидайин абуни, кинго бичIчIизе кIолеб гьечIо, жидерго гIумруялъе бугеб хIинкъиги лъалаго хвалил бадире ралагьун цIорол мугIрул квегъизе хиял лъурал бахIарзазул рекIел къвакIи. Сунца гьел гьеб борхалъиялде хиял гьабизе тIамурал? Гьеб суалалъе бичIчIулеб жаваб кьун бажаруларо жалго альпинистаздацин. Гьеб борхалъиялде бугеб хIасрат, берцинлъиялде бугеб гъира бугин абураб жоялда божизеги кIоларо.\nАльпинист Геннадий Копейкаца абуна: «Гьеб суалалъе жаваб кьезе, цо рахъалъ цIакъ бигьаго буго, цогидаб рахъалъ – захIматгоги буго. МугIрул тIогьиве щварав чияс гьединаб суал кьелароан. Дуда мугIрузул берцинлъиги, гьезул тIадегIанлъиги бичIчIараб ва бихьараб мехалъ лъала гьелде дандеккун дур бугеб гьитIинлъиги загIиплъиги. Гьебго заманалда дуда лъала дурго кIодолъиги тIадегIанлъиги, гIицIго мунлъидал вугев мугIрул тIогьиве ххарун, гьелъул каранда».\nРашид ХIажиясуловасулги бу- кIун батила нилъеца бицен гьабураб гIадаб ахIвал-хIалги рекIел хIалуцинги. Щив ва киса гьев дунялалъул бищунго борхатаб тIохде вахарав бахIарчи? Гьев ккола Шамил районалъул Хучада росулъа. Рашид, ХIебда росдал школа лъугIун хадув цIализе лъугьана ДГТИялъул технологияб факультеталде. Гьеб лъугIидал хъулухъ гьабуна Советияб Армиялда. ХIалтIулев вуго Гъизилюрт шагьаралъул соцстрахалъулаб фондалда. Школалда цIалулелдаса нахъего кIудияб рокьи букIана спорталде.\nГьал мукъсаналго рагIабаздалъун биография рехсарав Рашид вуго гIадатияздаса бищунго гIадатияв ва жинцаго гьабураб кIудияб гьунарги цIакъго гьитIинаблъун бихьулев инсан. Дагъистаналъул мугIрузда гIумру гьабулел гIемерисел гIадамал дандчIвала тIабигIаталъул бигьаял гурел шартIазда ва квекIеназда, гьел хIажаталлъун ккола гьел къезаризе. Амма цо-цоязин абуни, гьел жеги тIадеги балагьула, гьез анищ гьабула мугIрузул тIогьире ххаризе, гьезие бокьула жалго рорхалъабазде рахине ва мугIрузул тIогьазда тIавап гьабизе. Гьеле гьединавлъун ватана Рашидги.\n- Лъимерлъудаго дун ракIалъ рорхатал мугIрузде цIалев вукIана, - ян бицунеб буго гьес Шамил районалъул культуриябгун тарихалъул жамгIияталъул председатель МухIамад Гъазалиевасулгун букIараб гара-чIвариялда.\n– Цогидаздаса балъгого дун мугIрузде ххарулев вукIана, амма мугIрузде хIакъикъияб гIищкъу бижана гьалмагъзабигун цадахъ Эльбрус магIарде, хIухьбахъизе араб бакIалда. Гьедин араб бакIалда дун ххарана Эльбрусалъул гIазулал тIогьазде ва дица пикру гьабуна цогидалги мугIрул бигьаго кверде росизе ругилан. Абизе ккола, цIакъ мекъи батана дир гьеб пикру.\nЭльбрусалдаса Дагъистаналде тIад вуссун хадув Шалбуздагалда дир лъай-хъвай ккана кабардиназул альпинист Ольмезовасулгун. Гьев цевеккун Эвересталдеги вахун вукIун вуго ва гьес дида абуна дагъистаниясе бигьаяб жо бугин дунялалъул тIогьиве вахинеян.\nЭльбрус квегъун хадуб Рашид лъугьана Эверест квегъиялде хIадурлъизе. 2015 соналда гьес хIалбихьана Казахстаналъул, Гъиргъизиялъул ва Китаялъул гIорхъода бугеб Хан-Тенгри борхалъиялде вахине. Гьелъул борхалъи буго 7010 метр. 6800 метралъул борхалъиялде щвараб мехалда Рашид тIад вуссине ккана. 2016 соналдайин абуни гьев вахана Памир мегIералъул Ленинил цIаралда бугеб тIогьиве. Гьениб гьесул лъай-хъвай ккана Украиналдаса альпинист Виктор Бобковасулгун. Гьес бицана Эвересталде сапар бухьине хIадурлъулев вугилан.\n- Дица хIукму гьабуна гьесул, 5 чиясдаса гIуцIараб, экспедициялда гIахьаллъизе, - ян бицана Рашидица. – Эвересталде унеб нух гьоркьоса къотIи гьечIеб эхедерай гуро бугеб. Гьенире унаго хисизе ккола 6 лагерь. Гьелъ кумек гьабула тIабигIаталъул ругьунал гурел кьварарал шартIазда черх ругьун гьабиялъе. Гъоркьияб лагералда черх ругьун гьабичIого тIасияб лагералде ани, гьениб цо мехелалъ гурони гIумру гьабун бажаруларо инсанасухъа. Нижеца кIиго моцI бана 6400 метралъул борхалъуда бугеб лагералда. Ниж тIасияб лагералде унаан ва тIад руссун гъоркьияб лагералде рачIунаан. Гьединаб хIалбихьиялда альпинистаз жидерго черхалъул цIайи тIаса рехула, дунги 15 килограммалъ хIалакълъана. ЦIикIкIуна бидул тIадецуй. Гьедин букIуна цо-кIиго моцIалъ гуреб, дагьабги гIемер заманалъ. Ахирисеб гьужумалда цебе нижеца тIубараб анкьалъ хIухьбахъи гьабуна 7200 метралъул борхалъуда. Гьениб гIемерисеб бараб букIуна битIккеялда. ГIазул гьури бахъани, ниж тIад руссине кколаан. ТалихIалъ кинабго лъикI ккана. МегIералъ дун къабул гьавуна, къабул гьавун хадув виччанги тана.\nДида рихьана гьенир даималъго хутIаралги. Цо-цо мехалъ жаназабазда тIасан гали тIамунги ине кколаан. Хварал альпинистазул жаназаби хваралъурго тола, цо-цо мехалъ гьез кумек гьабула нух бихьизабиялъеги.\nЛъабго болъо буго ахирисеб эхедераялъул. Нижеца гьел нахъа тана сардил бецIлъиялда. 6 маялъул радал сагIат 5 тIубараб мехалъ ниж мугIрул тIогьире рахана. Гьениб 20 минутги бан, ниж тIад руссана.\nГара-чIвариялъул ахиралда Рашидица бицана, жидеда хадуб бачIунеб цогидаб къокъаялда гъорлъ вукIарав ингушав МухIамад Дзейтиевасулгун жидер къотIи букIанила: нагагь цояв хвани, чIаго хутIарас кIиябго республикаялъул байрахъал мегIералъул тIогьире щвезаризе.\nХал гьабун бихье, кинаб бахIарчилъи бижулеб бугеб инсанасул рекIелъ! Гьединал лъугьа- бахъинал дандчIвалаан гIицIго маргьабалъ! Гьанибго абун тезин, Рашид ХIажиясулов гуро профессионалияв альпинист, гьев вуго унго- унгояб куцалъ мугIрузухъги гьезул тIогьазухъги гIищкъу бергьарав инсан. Гьелде тIадеги, гIумруялъул 49 сон бараб мехалда вахана гьев дунялалъул бищунго борхатаб магIарде.\nГьаб цебехун бицен гьабураб лъугьа-бахъин ккана гьанжеялдаса лъабго соналъ цебе ва цIалдолезда ракIалде ккезе бегьула щайдай гьас гьаб цIидасан ракIалде щвезабулеб бугебилан. Гьелъие руго гьадинал гIиллаби: тIоцебесеб иргаялда, нилъеда кIочене бегьуларо бахIарзал ва гьез гьарурал бахIарчиял ишал. КIиабилеб иргаялда, исана 6 маялда гьеб кIудияб кIваралъул лъугьа-бахъин ккаралдаса лъабго сон тIубана. Лъабабизе, нилъер халкъалъ кIудияб захIмалъиялда нухда тIамуна коронавирусалдаса цIуна-къай гьабулаго кIиго моцI. Жидерго рахIатал рукъзабахъ, кодор телефоналги ккун, тамахаб бусадаги регун, телевизоралъухъги балагьун тIамураб заманги бахIарчилъилъун рикIкIунеб батани, 28 моцIалъ инсанасулал гурел шартIазда гIумруги тIамулаго бахIарчияб гьунар гьабурал гIолохъабазда щибха абизе кколеб!?\nГьаб макъала лъугIизабизе бокьун буго Абу ГIубайда ЖарахIил рагIабаздалъун: «Ва, гIадамал! Нужеца таваккал бихьизабе ТIадегIанав Аллагьасе гIоло ва Гьес нужее кумек гьабила нужее къохIехьезе къуватги кьун. Ва, гIадамал! КъохIехьеялъ кумек гьабизе буго нужее Аллагь гурхIиялъе ва суриялдаса нуж хвасар гьариялъе. Нуж бахIарчияллъун ва Аллагь ракIалде щвезарулеллъун рукIа».\nДругие материалы в этой категории: « Сундулъго цевехъанлъун вукIана\tТарихалда тараб лъалкI »\n14:16, 14 августа 2020, 32\nСражение при Кунерсдорфе - 12 августа 1759\n14:09, 14 августа 2020, 46\nВ парке Ленинского Комсомола в Махачкале вновь заработает родник\n13:59, 14 августа 2020, 53\nВ Правительстве Дагестана обсудили эпидемиологическую ситуацию в республике\n13:40, 14 августа 2020, 48\n13:36, 14 августа 2020, 73\nДагестанским учителям будут доплачивать за классное руководство\n13:33, 14 августа 2020, 41\n12:35, 14 августа 2020, 46\nВ Махачкале планируется реконструкция одного из центральных проспектов\n12:32, 14 августа 2020, 51\nСовременный компьютерный томограф появится в Табасаранском районе\n12:24, 14 августа 2020, 54\nМинтруда Дагестана презентовал антикризисную программу на 2020 год\n12:24, 14 августа 2020, 94\nВопрос водоснабжения 200 тысяч дагестанцев обсудили под руководством Абдулмуслима Абдулмуслимова\n12:23, 14 августа 2020, 65\nВ Республике Дагестан планируется строительство дополнительных объектов альтернативной энергии


Бельгиялда терактал дагъистаниязул бербалагьиялдаса\n22 марталда Брюсселалъул аэропорталда ва метроялда ккарал террактазул хIасилалда къогоялдасаги цIикIкIун чи хун вугин, нусиде гIагарун чи лъукъун вугин абурал баянал кьолел руго бельгиялъул журналистаз. Кинавниги чан чиясе гьел кьвагьиязул хIасилалда зарал ккарабали жеги тIубан чIезабун гьечIо.\nЕвропаялъул пачалихъаз Бельгиялъул президентасдаги халкъалдаги зигара барал кIалъаял гьаруна, экстремизамалде данде кьеялъулги бицана гьез. Гьел террактал ккеялъул хIакъалъулъ интернеталда хабар баккаралдаса нахъе гьеб информациялда сверун жидерго пикру загьир гьабулеб буго гIадамаз. Чанги дагъистанияз фейсбукалда хъвалеб буго битIарабила, рекъонила гьеб Бельгиялда террактал ккарал.\nЕвпропаялъги Америкаялъги гурищила жидерго мурадал тIуразелъун гьеб ДАГIШ гIуцIараб, гьанже жидедего данде буссун бугила гьебилан. Гьелго дагъистаниязул разигьечIолъи буго Европаялда ккараб цониги гьединаб такъсиралдаса хадуб тIубараб дунял лъугьунила гьезда гурхIизе, гьезул рахъккун батIи-батIиял акциял тIоритIизе, гьездаго цадахъ къварилъиялъул къоял лъазаризе.\nАмма Туркиялдаги ,Сириялдаги, Палестинаялдаги гьелго террактазулъ чанго нус-нус щибниги гIайиб гьечIел гIадатиял гIадамал чIвалеб мехалда гьелъул бицуневги, гьезда гурхIулевги чи вахъунарилан.\nЧанги терракталги, хасал операциялги, кьвагьизарурал тIубарал гIемертIалаялъулал минабиги рихьарал дагъистаниязул гьеб Брюселалда ккаралда хурхун кинаб пикру бугебали лъазабизе цIех-рех тIобитIана «Эркенлъи» радиоялъ. Гьелъул гIахьалчагIазул цохIонигияз гьеб европаялда кьвагьиял рекъонгу гьарулел ругин абураб пикруялъул рахъ кквечIо.\nБокьараб гьединаб къварилъи ккарал гIадамаздаго гIадин жиндир гьел бельгийцаздаги ракI гурхIулин, гьеб такъсир гьабун жалго жидецаго чIвараздаги гьединго ракIгурхIулин жиндирилан абураб пикру загьир гьабуна «Эркенлъи» радиоялъе МахIачхъалаялдаса экономист Аминатица.\nАминат: «Гьел лъугьа-бахъиназда хурхун киназулго цого пикру букIинин ккола дида, дир цIакъ ракI гурхIана гьел гIадамазда. Сундуе гIоло хварал чагIи гьел, щиб гIайиб букIараб гьезда. Террористазул пикруялда рекъон гьел чагIи европейцал рукIин кколеб бугоха гьезда бугеб бищун кIудияб гIайиб, гьелъухъ чIванги руго гьел.\nГьезда гурониги бетIер сверизабун гьеб ДАГIШалдеги цойгидал террористиял идарабаздегун къокъабазде гьоркьоре ккарал гIолохъабаздаги ракI гурхIула дир.\nГьезул гIолохъанлъиялдаса гIакълугьечIолъиялдаса лъавукълъиялдаса пайдаги босун цIцIала гьел кьералъе гIолохъаби. Хадур хвалдеги ритIула, унголъун сундуе гIоло жал хвел босизе унел ругелали бичIчIизецин бичIчIулеб батиларо гьездаги.\nЦониги гьел террористазул бетIер щай унарев шагьидлъун хвезе гьедигIан цIакъаб иш гьеб батани. Гьезул кьералъеги бищунго лъикIалги бажараралги, жидедаса бищун пайда букIине бегьулел рукIаралгIадал цIцIан ратула гьел террористаз, гьединал нилъер васазда хадубги ракI бахъичIого букIинищ».\nГъизляралдаса СалихIова Эльмираца абулеб буго Брюсселалда гьел кьвагьиял рекъолого ккун ругин аби гьеб жо гIасилъи бугилан.\nСалихIова Эльмира: «Гьедин аби гьеб жо кутакаб гIасилъиги, вахIшиги буго. Киб бакIалда гьединаб балагь бачIун бугин рагIани магIу кквезе кIоларо дида. Ракълилаб гIумруялда жидерго ишаз къватIир рахъарал терракталда чIварал гьел гIадамазда букIараб гIайиб щиб.\nГьеб кинабго сиясатияб иш букIин бичIчIула, амма пачалихъазул тIалъиялъул ишаз халкъалъе зарал гьабизе бегьуларо. Нижер Гъизляралдаги чанги рукIана терракталги, чачаназ ккураб азарханаги, амма гьеб киналдасаго хадуб нижер гIадамазул чачаназдехун квешаб бербалагьи лъугьинчIо.\nЦо чанго такъсирчияс гьабураб иш тIубараб халкъалде реххизе бегьуларо. Рагъ бугеб мехалда тIурун рачIарал чачаналги хьихьана нижеца нижерго хъизаналъул чагIи гIадин. ГурхIел букIине ккола, рахIму гьабизе тIадаб буго».\nДагъистаналъул ЖамгIияб Палатаялъул вакил Хадулаев Шамилил пикруялда рекъон Европаялда террористаз кьаби щвезабиялъул гIайиб гьезда жидедагоги буго.\nХадулаев Шамиль:«ГIадада гурин Евпропаялъ Сириялдаса миллионгIан чи жидехъего виччаравилан абун букIана дица цебего. Жал лъикIаллъунги хIан рагъбугелъуса тIурун рачIунел ругезе кумек гьабизе кколинги абун риччана гьез гьел. ГIадатиял гIадамазда цадахъ чанги террористалги рачIана гьенире.\nДагьабги цIакъ насраниялги бусурбабиги цоцалъ разаруна. Гьездаги нилъедаго бичIчIулеб жо буго киданиги насраниялги бусурбабиги цо пачалихъалда рекъон гIумру гьабун рукIун бажарулареблъи. Хасго бакътIерхьул улкабазда гIадамазул рукIа-рахъинги бусурбабазул бербалагьиги гьеб жо данде кколаро. Гьенир батIи-батIиял конфликталги лъугьуна.\nПутиницаги чанцIулго абун букIана гьел Евпропаялъул улкабазул бутIрузда гьединго. Гьел террористаз гьанже жидерабго билълъинабулеб буго, Парижалда терракт гьабурав чи Бельгиялда ккун тамихI гьабизе Франциялде кьезехъин вукIун, гьез рецIел босун Брюселалда терракт гьабуна. Террористаз хIинкъизабулеб буго тIубараб дунялго».\nМоскваялда халкъазда гьоркьосеб гьудуллъиялъул университеталда политологиялъул дарсал кьолев Дагъистаналдаса гIалимчи ГIалиев Рустамицаги Хадулаевасул пикруялъул рахъкколеб буго. Гьес абулеб буго гьел Бельгиялда ккарал террактаздаса хадуб Россиялъ абуралъухъ гIинтIамизе бугин гьел бакътIерхьул улкабазул нухмалъиялъилан, щай гурелъул Владимир Путиница гьезда чанцIулго абун букIанила гьез Сириялда гьабулеб бугеб сиясаталъул тIираби гьезде жидедего щвезе ругилан. Гьел пачалихъазул тIадчагIазул гIакълугьечIолъиялъ террористазул къурбаналлъун лъугьараб европаялъул халкъалда ракIгурхIун бугин жиндириланги тIадежубана гIалимчияс.\nБрюсселалъул аэропорталда ккун буго кIиго кьвагьи\nБельгиялда гьарурал кьвагьиязул хIасилалда хун руго гIемер гIадамал\nРугищ Муцалаулалда ДАГIШалъулал?


Непалалда ракь багъариялъул хIасилалда хун вуго гIемер чи\n2000-гIанав чи хун вуго Непалалда ракь багъариялъул хIасилалда. Гьелъул магнитуда букIун буго 7,9 балл. Гьелъул хIакъалъулъ лъазабулеб буго Reuters агентлъиялъ улкаялъул жанисел ишазул министрасда базабун.\nБиххун буго нус-нус мина, гьездаго гъорлъ 19 гIасруялда бараб Дхарахара абураб хъалаги. Гьелъул чIватIелазда гъоркь вукIине бегьулин бищун дагь босун 50 чийин, лъазабулеб буго бакIалъулаб нухмалъиялъ.\nРакь багъариялъул хIасилалда Эверест мегIералда чIукIун буго кIудияб гIанси. Къан буго Непалалъул тахшагьаралъул аэропорт, чIезабун буго тарнспорталъул хьвади. ГьечIо телефоналъул бухьен ва гьоркьоб къотIизабун буго электроэнергия кьей.\nЦолъарал Шатазул Геологияб хъулухъалъул хIисабалда рекъон, ракь багъариялъул эпицентр букIун буго улкаялъул тахшагьар Катмандуялдаса 80 километралъул манзилалда I5 километралъул гъварилъиялда.\nРакь багъариялъул асар щун буго Пакистаналдеги Индиялдеги.


Дагъистаналъул нухмалъулесе гIадатиял гIадамазул суалал\nДагъистаналъул бетIер ГIабдулатIипов Рамазан, Москва, 4Фев2014\nЖакъа бакъанида Дагъистаналъул бетIер ГIабдулатIипов Рамазаница чIагояб телеэфиралда жавабал кьезе руго телефоналдасан гьесухъе ахIарал гIадатиял гIадамазул ва залалда ругел журналистазул суалазе. Гьесие жидерго суал кьезе киназулго рес гьечIолъиялда бан, нижеца хIукму гьабуна цо-цо дагъистаниязда гьикъизе кинаб суалалъе жаваб рагIизе нужее бокьилеб яги кинаб суал нужеца республикаялъул бетIерасе кьезе букIарабин абураб цIех-рех тIобитIизе.\nДагъистаналъул нухмалъулесе кьезе суалго гьечIин жидерин абулеб букIана нухда-къватIир данде ккарал дагъистанияз. Суал кьезе бокьилин ккараз ЭР-ялъе бицана гьаб хадуб рехсараб хабар.\n«Нилъер гьаниб ахIвал-хIал кида лъикIлъизе бугеб? Гьал хIакимзабаз ришватал роси кида лъугIизе бугеб? ГIадатиял гIадамазе кьолеб мухь кида цIикIкIинабизе бугеб? ТIокIаб щибниги бокьун гьечIо».\n«ГIадамазда тIад гIакIа къотIи кида лъугIизе бугеб? Автобилалда нахъа вукIунев чи вуго дун. Гьединлъидал чIалгIун буго жого гуреб жоялдасан гIакIа кье. Гьединлъидал, нухазда иш кида роцIцIине бугебали лъазе бокьилаан».\n«Аллагьас дун лъикI тун йиго. Дие бокьанщинаб жоги Дагъистаналъул бетIерасда гьабизе хIал кIвелищха. Дица абилаан гьесда дуца кинабго лъикI гьабулеб бугин кинабго, хадубккунги гьеб гьабизе тавпикъ кьегийин дуе. Дица щибниги гьарилароан гьесда. Аллагьас дие кьурал лъималазе сахлъи кьейги. Дица гьел лъикIалан цIализеги гьаруна. Цого цо дир ясалъе хIалтIи кьолебаниха гьес, квачан холей базаралда течIого. ГIезегIан лъикI цIаларай жоги йиго гьей».\n«Дие бокьилаан низам цIунулез гIадатиял гIадамазде кIвар кьуни. Нижеца гьезде рахъарал гIарзал яги кагътал жаваб гьечIого хутIула. Биччанте гьезда лъан букIине, ниж жидедаса рази гьечIолъи».\n«Дица гьесда гьикъилаан мугIалимзабазе хIалтIи щайин гIемерлъизабун бугеб, амма мухь щайин дагьаб бугебилан. ХIалтIул рахъалъ ниж Москваялда ругел мугIалимзабазда ращалъизарулел руго, амма гIарцул рахъалъ гьездаса къолел руго».\n«Дие гьесие кьезе суалго гьечIо, яц. Щиб кьелеб эсие? Кинабго жо хиралъун буго. ЦохIо гIарац къваригIин гурого, тIокIалъ къваригIараб жо гьечIо дие».\n«Россиялдаги Дагъистаналдаги бищун къваригIарал чагIи ругоха мугIалимзаби. «Сознательностью масс сильно государство» ян абулаанха Лениница. Амма ахираб заманалда цо кепкицагицин цIикIкIинабичIого мугIалимзабазе харжал, коммуналияб гIарац. Гьелъул бакIалда нижехъа рахъулел магъалабазул кутак буго. ЦIалдохъабазул лъай борхизабизе кколин ахIи балеб буго. Амма гьебго заманалда нижер ракI боххизабизе кколаребищ?».\n«Нижее, пенсиязе щолел чагIазе, щибха къваригIинеб, пенсияги сахлъиги гурони?»\nЭР-гун букIараб гара-чIвариялда гIадамаз гьединго бицунеб букIана МахIачхъалаялда тартиб гьечIого ралел ругел минабазулги, Дагъистаналъул нухмалъулев хIалтIудаса рокъове унелъул къалеб нухлулги, цогидалъулги.\nГIабдулатIиповасул лъабабилеб эфир


Газеталъул юбилеялде » Официальный сайт газеты «ХIакъикъат» («Истина»)\nГлавная » Общество - ЖамгIият » Газеталъул юбилеялде\nДобавил(а): istina от 5-05-2017, 10:45\nГIасру тIубанин абун, бетIер хъахIлъулеб гьечIо…\nСалатавиялъги баркана "ХIакъикъаталда" байрам Казбек районалъул ракьалде ниж, газеталъул хIалтIухъаби Кавсарат Сулейманова, Шамай Хъазанбиева, Забида ГIабдулаева, Темирхан ХIасанов щолаго, дандего бортун бачIараб тIабигIаталъул берцинлъиялъ хIайран гьаруна. ГIурччинаб гIидраги, тIугьдулги, тIугьдул реэдулеб бугеб недегьаб гьуриги, гьороде данде гьелчелеб бугеб гIурччинхерги, харилъ расандилел ругел рухIчIаголъабиги - гьеб киналъго бицунеб букIана Салатавиялда их некIого рещтIанилан. Нижерги кIудияб гъира букIана, ракIалги рохалил цIун рукIана, миллаталъул газета хириял магIарулаз гьоболлъухъ ахIун унел ругелъул. Нижеда дандчIвай гьабуна Дилим росдал клубалда. Клубалъул жанахIалъуре лъугьаралго, берчIвана газеталъул гIумруялъул бицунеб выставкаялда. Байрам гIуцIун бугоан Дилималъул лицеялъул учительзабаз ва цIалдохъабаз.\nБайбихьана "ХIакъикъаталъул" рорхалъаби" абураб литературиябгун музыкалияб композиция. Тадбир нухда бачунел лицеялъул магIарул мацIалъул учительзаби Зугьра Загьировалъ ва Марижат МухIамадрасуловалъ бицана газеталъул тарихалъул, магIарулазул гIумруялъулъ жакъаги гьелъ кколеб бакIалъул. ЦIалдохъабаз рикIкIана, ахIана, цIалана газеталде гьарурал кучIдул, рихьизаруна учительзабаз хъварал спектакляздаса сценкаби. Байрамалда рагIулеб букIана магIарул унго-унгояб калам. Гьелъулъ букIана гIагараб миллаталъул гIадатаздеги гIамалаздеги кIудияб рокьи. Лицеялъул директор Язрапат Юсуповалъ бицана магIарул мацIалъул дарсал кьеялъе чIезарун ругел шартIазул, кIудияб адабалда ва хIурматалда рехсана тадбир хIадурарал учительзабазул цIарал: Зугьра Загьирова, Марижат МухIамадова, ПатIимат МухIамадаминова, Марям ГIалиукаева, Зайнаб Хадаева. Газеталъул рахъалдасан Кавсарат Сулеймановалъ гьезие кьуна Баркалаялъул кагъталги шапакъаталги. Гьединго Кавсаратица бицана газеталъулги магIарул мацIалъул учительзабазулги бугеб бухьеналъул. КIвар кьуна гьеб бухьен дагьабги щула гьабизе ккеялде, бицана газеталъ цIалдохъабазда гьоркьор тIоритIулел конкурсазул. Масала, лъазарун руго "ХIакъикъат" газеталъ дир гIумруялъулъ кколеб бакI", "Дир магIарул мацI" абурал темабазда конкурсал. ЦIалдохъабаз хъвазе ккола сочинениял яги кучIдул. Гьединго июль моцIалъул ахиралде щвезегIан лъазабун буго имам Шамил гьавуралдаса 220 сон тIубаялъул хIурматалда конкурс. Гьел конкурсазда лицеялъул цIалдохъабазулги букIине ккелин гIахьаллъиян абуна МахIачхъалаялъул №11 гимназиялда магIарул мацI кьолей Шамай Хъазанбиевалъ. Гьелъ бицана шагьаралъул лъималазда, рахьдал мацI малъулелъул, дандчIвалел захIмалъабазул, магIарул мацIалъул учителасе "ХIакъикъат" газеталъул бугеб кумекалъул. Газеталъ жиндирго гIумруялъулъ ва творчествоялъулъ кколеб бакIалъул бицана шагIир, Хасавюрталда магIарул мацIалда къватIибе биччалеб "НасихIат" газеталъул редактор Париза Гереевалъ. ШагIиралъул кучIдузе роржен тIоцебе "ХIакъикъаталъ" кьун буго. Гьелъул жакъаги буго газеталъулгун бухьенги гьудуллъиги. Берцинал рагIабаздалъун газеталда ва магIарулазда миллияб байрам баркаразул цояйги ккола Париза. Цоги нухалда такрар гьаризе рокьун руго дирго рекIелъ цIакъго росарал шагIиралъул рагIаби:\nГIемерлъани, гьалмагълъи чIалгIунеб гIадат буго,\nГIажаиблъи, къойил духъ урхъун халккун ятула.\nХалалъараб харбица лъийго тату кьоларо,\nБожа, дуде къулидал, дир кIал-мацI гьуинлъула…\nТадбиралде рачIун рукIана лицеялъул учительзабиги шагIир ва прозаик, "НасихIат" газеталъул хIалтIухъан ХIалимат Каримоваги.\nГьединго байрамалда рихьизаруна "ХIакъикъат" газеталда 100 сон баркарал видеороликал. Гьел рукIана республикаялъул телевидениялдасан рихьизарурал передачаби. Учительзабазги бихьизабуна жидерго пагьму-гьунар. Гьез хIараб "ЦIале "ХIакъикъат" абураб сценкаялда бицунеб букIана жакъа къоялъги газеталъул бугеб кIваралъулги, гIун бачIунеб гIелалъе гьелъул бугеб пайдаялъулги, миллаталъул маданиятги адабиятги цIуниялъулъ гьелъ лъолеб бугеб бутIаялъулги. Бихьулеб букIана миллияб байрам гIуцIарал Дилималъул цIалдохъабазулги учительзабазулги газеталъулгун бугеб щулияб бухьенги, гьезие газета бокьулеб букIинги. Руго жеги нилъеда гьоркьор миллаталъул букIинеселъул ургъалида ругел гIадамал. Гьединаздасан цоял руго Салатавиялдаса магIарулал. Гьанибго дие бицен гьабизе бокьун буго Дилималъул клубалъул хIалтIухъан МухIамад Дудуевасул. Гьев заочно цIалулев вуго Дагъистаналъул культураялъул училищеялда. МухIамадихъ буго кIудияб махщел, театралъул сценаялда ролал хIазе. Гьесул мацIалъги, пагьмуялъги, рекIелъ бикIун хутIилеб хIалалда ракIалдасан кучIдул рикIкIине, текстал пасихIго цIализе бугеб пагьмуялъ ниж хIайран гьаруна. Кинха цинги абилеб гьадинал гIолохъаби ругеб миллаталъул букIинесеб гьечIилан. Щиб лъалеб, цо заманалдасан магIарулазда рагIизеги бегьула махщел тIокIав артист МухIамад Дудуевасул цIар. Руго нилъер МахIмуд ГIабдулхаликъовги ХIусен Казиевги хисизе махщел бугел гIолилал. Амма кьезе ккола гьединазул махщалие роржен. ЛъугIана байрам. Дилималъул лицеялъул учительзабазул ва цIалдохъабазул коллективаз хасаб лъалкI тана миллияб газеталъул гвангъараб тарихалда. Байрамалъул гIахьалчагIаз нижее сайгъат гьабуна берцинаб, гьуинаб, гьекъон къеч хьвалареб гIагараб калам.\nЗубейрат Ибрагьимова Автор: Зубейрат Ибрагьимова\nДандеруссин«ХIакъикъаталъул» 100 сон тIубаялдеРахьдал мацIазул байрам«Шагьаралде унев, дир вас МухIамад, Миша лъугьинчIого, вусса мун нахъе…»Юбилеялде


«Русские» абулеб багъа-башари лъазабун буго экстремистияблъун\nРоссиялъул националистаз ТIадегIанаб диваналде кьун буго «Русские» абулеб багъа-башари гьукъиялъул хIукмуялда тIасан гIарза. Гьедин лъазабулеб буго этнополитикияб багъа-башариялъул лидер Дмитрий Демушкиница.\nМоскваялъул шагьаралъул диванханаялъ 28 октябралда «Русские» абулеб багъа-башари лъазабун букIана экстремистияблъун ва Россиялъул территориялда гьеб гьукъун букIана. Диванханаялъ гьедин тIубазабун букIана прокуратураялъул тIалаб.\nГьеб мехалда Демушкиница абун букIана жинца гIуцIараб гьеб идара гьукъизе бегьуларин гьелъие регистрацияго гьабун гьечIелъулин ва жидер экстремистияб хIаракатчилъиялъул далил прокуратураялъ бихьизабун букIинчIин.